کوردیپێدیا - رۆڵی شێخ نووری شێخ ساڵح لەسەرهەڵدانی رەخنەی ئەدەبیی کوردی\n📕 رۆڵی شێخ نووری شێخ ساڵح لەسەرهەڵدانی رەخنەی ئەدەبیی کوردی | پۆل: پەڕتووکخانە | زمانی بابەت: 🏳 کوردیی ناوەڕاست\nرۆڵی شێخ نووری شێخ ساڵح لەسەرهەڵدانی رەخنەی ئەدەبیی کوردی\nسروود والی ئیسماعیل جاف، زانکۆی بەغدا/کۆلێژی پەرەوەدەی ئیبن رۆشید\nعادل مەجید گەرمیانی،زانکۆی بەغدا/ کۆلێژی زمان\n🔗 خوێندنەوە / داونلۆدکردنی پەڕتووکی: رۆڵی شێخ نووری شێخ ساڵح لەسەرهەڵدانی رەخنەی ئەدەبیی کوردی\n➕ ئەم بابەتە لەلایەن: (م. ب.)ەوە لە: Aug 23 2016 9:30AM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: Aug 23 2016 9:33AM باشترکراوە\n📕 فایلی PDF 1.0.1 521 KB 10 Aug 23 2016 9:30AM م. ب.


کاردانه‌وه‌ی ئێران به هه‌نگاوه‌که‌ی عه‌ره‌بستان و به‌حره‌ین له دژی سوپای پاسداران - Mehr News Agency\nAP ١٣٩٧ گەڵاڕێزان ٢ ١٠:٠٤\nNews Code 22604\nکاردانه‌وه‌ی ئێران به هه‌نگاوه‌که‌ی عه‌ره‌بستان و به‌حره‌ین له دژی سوپای پاسداران\nجێگری قه‌رارگای سارۆڵا له کاردانه‌وه به هه‌نگاوی عه‌ره‌بستان و به‌حره‌ین له دژی سوپای پاسداران و سه‌ردار سلێمانی وتی: به‌رپرسانی عه‌ره‌بستان ده‌بێت وڵامی کاره‌کانیان بده‌نه‌وه.\nسه‌ردار ئیسماعیل که‌وسه‌ری، جێگری قه‌رارگای سارۆڵای سوپای پاسداران له گفتوگۆ له‌گه‌ڵ ئاژانسی مێهر سه‌باره‌ت به هه‌نگاوی عه‌ربه‌ستان و به‌حره‌ین له دژی سوپای پاسداران و سه‌ردار سلێمانی، وتی: عه‌ره‌بستان له زه‌لکاوێکی خراپ که‌وتووه که به ئاسانی ناتوانێت لێی ده‌ربچێت، هه‌ر بۆیه له دوای ئه‌وه‌یه به‌م کارانه شکسته‌کانی خۆی بشارێته‌وه.\nجێگه‌ی ئاماژه‌یه که دوێنێ عه‌ربستان و به‌حره‌ین ناوی قاسم سلێمانی و سوپای پاسدارانی ئێرانیان له خشته‌یه‌ک دانا و تۆمه‌تباریان کردن به‌وه‌ی که پشتیوانی له تیرۆر ده‌که‌ن.\nئه‌و زیادی کرد: ئالی سعوود له دوای به‌لاڕێدا بردنی بیر و ڕای خه‌ڵکی جیهان سه‌باره‌ت به کوشتنی جه‌ماڵ خاشقجییه که له باڵوێزخانه‌ی ئه‌م وڵاته له تورکیا کوشتیان.\nسه‌ردار که‌وسه‌ری وتی: کوشتنی ئه‌م ڕۆژنامه نووسه یه‌کێکه له هه‌زاران جه‌نایه‌ته‌کانی عه‌ره‌بستان که له یه‌مه‌ن و شوێنه‌کانی دیکه ئه‌نجامی ده‌دات و ڕژیمێکی منداڵ کوژ و داگیرکارن. ئه‌وان به‌م کاره ده‌یانه‌وێت بیر و ڕای خه‌ڵک به لاڕێدا ببه‌ن.\nجێگری قه‌رارگای سارۆڵای سوپای پاسداران جه‌ختی کرد: عه‌ره‌بستان ده‌بێت به باشی بزانێت که ئه‌م کارانه ناتوانێت بیر و ڕای جیهان به‌لاڕێدا ببات. جیهان و ئازادی خوازان به باشی ده‌زانن که خاشقجی به فه‌رمانی به‌رپرسانی عه‌ره‌بستان کوژراوه و ناشتوانن به‌م ئاسانییه له‌م بابه‌ته ده‌ربچن.


بەیاننامەی یەکێتی زانایان بە بۆنەی ٤۸ ساڵەی دامەزراندنیەوە\nبه‌رواری دابه‌زاندن: 21/09/2018 : 08:48:32\nزانایانی قەدر گران\nبەبۆنەی تێپەڕ بوونی ٤۸ ساڵ بەسەر دامەزراندنی یەکێتی زانایانی ئایینی ئیسلامی کوردستانەوە، پیرۆزبایی گەرمی خۆمان ئاراستەی تەواوی زانایانی بەڕێزی ئایینی و دۆست و لایەنگرو کوردستانیان دەکەین.\nیەکێتی زانایان وەک رێکخراوێکی پیشەیی له 21/9/1970 لەهەل و مەرجێکی تایبەت و لە پێناو خزمەتی ئیسلام و زانایانی قەدرگران له شارۆچكه‌ی گه‌ڵاڵه‌ی باڵه‌كایه‌تی، له سایه‌ی حوكمڕانی گه‌لی كوردستان و له‌ژێر ئاڵای كوردستان دامه‌زرا، کە بووە چەترێکی کۆکەرەوەو پیشاندەری رۆڵ و کاریگەری پێگەی مەلاو زانایانی ئایینی لە کوردستاندا.\nلە ساڵیادی دامەزراندنی یەكێتیەکەماندا جارێکی تر سووربوونی خۆمان رادەگەیەنین له بەردەوامبوون بۆ گەیشتن بەو ئامانجە پیشەیی و ئایینی و نیشتیمانی و نەتەوەییانەی رێکخراوەکەی بۆ دامەزراوە، بەتایبەتی لەو قۆناغە هەستیارەدا، کە کوردستان و ناوچەکە بەدۆخێکی هەستیارو بەرەو هەڵبژاردنی پەرلەمان و کەشێکی تازەی حوکمڕانی هەنگاو دەنێت.\nبۆیە لێرەوە دەخوازین ئەم پرۆسەیە هێمنانەو بە ئارامی و بێ کێشەو نەزیهانە بەڕێوە بچێت و هەموو لایەک بەرژەوەندی نیشتمانی و نەتەوەیی لەبەر چاوو بگرن و لە هەوڵی ئەوە دابن برایەتی و تەبایی نێو ماڵی کورد رابگرن و خەمی ئایندەی گەل و گوزەرانێکی شایستەتر بۆ هاوڵاتیان لەسەرو هەموو بەرژەوەندیە کەسی و حزبیەکانەوە دابنێن.\nدووپاتی ئەوەش دەکەینەوە، کە بە هەموو تواناو هەوڵێک لە خزمەتی زانایانی بەڕێزی ئایینی و بەرپرسیارێتی قۆناغەکە دادەبین، پشت بە خوای گەورەش بەم زووانە بەگوڕوتینێکی تازەتر کار لە پێناو کۆی ئەو راسپاردەو بڕیارانە دەکەین، کە لە کۆنگرەی شەشەمی یەکێتیەکەمان پەسند کراوە.\nژماره‌ی سه‌ردان : 5082966


راگری پەیمانگەی تەکنیکی سۆران پەیامێک بڵاو دەکاتەوە | دەزگاى زارى کرمانجى\nراگری پەیمانگەی تەکنیکی سۆران پەیامێک بڵاو دەکاتەوە\nبە بۆنەی کۆتایی هاتنی وەرزی پاییزە و دەست پێکردنی وەرزی بەهارە راگری پەیمانگەی تەکنیکی سۆران، پاکستان محەممەد ئەمین یوسف پەیامێکی ئاراستەی قوتابییان و مامۆستایان و فەرمانبەران کرد.\nلە پەیامەکەی دەڵێت :قوتابییانی ئازیز ، وێڕای ئەم بارو دۆخە نەخوازراوەی ئێمە و وڵاتان کە تێیداین ، بەڵام توانیمان وەرزێکی پر لە نوێگەری بەڕێ بکەین ، لێرەوە دەمەوێت پیرۆزبایی سەرکەوتنتان لێبکەم و هیوادارام سەرکەوتنتان ببێتە پاڵنەرێک بۆ بەرەو پێش بردنی خۆتان و وڵات و سەرکەوتنی زیاتر بە دواوە بێت. هیوادارم ئەوانەی کە سەرکەوتوو نەبوون لەم وەرزە ، لە وەرزی داهاتوو هەوڵی زیاتر بدەن و شکستەکانیان بگۆڕن بۆ سەرکەوتن کە ئەمەش هیوای ئێمەیە.\nلێرەوە دەمەوێ سوپاسی هەموو مامۆستایان وفەرمانبەرانی پەیمانگەکەمان بکەم کە بە شێوەیەکی بەرچاو ڕۆڵیان هەیە لە بەڕێوەبردن و پەڕەپێدانی پەیمانگەکەمان و سوپاسێکی بێ پایانم هەیە بۆ لیژنەی تاقیکردنەوەکان کە بە شێوەیەکی درووست کارەکانیان جێبەجێ دەکەن و توانیان زیرەکانە کارەکانیان بێ کەم و کورتی تەواو بکەن.\nهیوادارم دەستپێکی وەرزی داهاتوو کە وەرزی بەهارە ، بارو دۆخەکە بەرەو ئاسایی بچێت و قوتابییان بێنەوە کەمپ و گڕو تین بگەڕێتەوە هۆڵەکانی خوێندن ، هیوا دارم هەموو مامۆستاکانمان وەک تیمی پزیشکی رەفتار بکەن و هەموو هەوڵ بدەین هەموو لایەکمان سەلامەت و تەندروست بین.


ژنه به‌رپرسێكی ڕووسیا: قوربانى گێچه‌ڵى سێكسیم\nگوته‌بێژى وه‌زاره‌تى ده‌ره‌وه‌ى رووسیا ماریا زاخارۆڤا ئاشكراى كرد، به‌ر له پێنج ساڵ له لایه‌ن لیونید سلۆتسكى گێچه‌ڵى سێسكیى پێكراوه.\nدواى ئه‌وه‌ى له چه‌ندان كه‌س له كچانى رۆژنامه‌نووس و په‌رله‌مانتار، لیونید سلوتسكى په‌رله‌مانیتاریان به‌وه تۆمه‌تبار كرد كه گێچه‌ڵى سێكسى به‌وان كردووه، دواجار دیارترین كه‌سى رووسیا هاته ده‌نگ ئه‌ویش ماریا زاخارۆڤا بوو كه به‌رووجوانه‌كه‌ى دیپلۆماسیى رووسیا ناسراوه.\nزاخارۆڤا له كاتى لێپرسینه‌وه له باره‌ى تۆمه‌تى گێچه‌ڵى سێكسى كه دراوه‌ته سلۆتسكى، ئاشكراى كرد به‌ر له پێنج ساڵ له‌لایه‌ن ئه‌و په‌رله‌مانتاره‌وه گێچه‌ڵى پێكراوه و ئه‌وكاتیش كه‌س نه‌بووه پشتگیریى ماریا بكات.\nدوێنێ له‌كاتى لێپرسینه‌وه‌كه زاخارۆڤا گوتى به‌ر له پێنج ساڵ كاتێك له رێستۆرانتێكى سان پترۆسبۆرگ دانیشتبووم، سلۆتسكى گێچه‌ڵى سێكسى پێكردم و هه‌ندێك شتى گوت كه هه‌رگیز پێم قبووڵ نه‌ده‌كرا، ئه‌وانه‌ى له‌وێش ئاماده‌بوون كه‌س پشتگیریى منی نه‌كرد.\nزاخارۆڤا كه ئێسته له‌سه‌ر ئاستى دنیا ناسراوه و گوته‌بێژى وه‌زاره‌تى ده‌ره‌وه‌ى رووسیایه له لێدوانه‌كه‌ى ده‌ڵێ، "من ئه‌و كات كه‌سێكى نه‌ناسراو بووم".\nسلۆتسكى له‌باره‌ى ئه‌و هه‌موو تۆمه‌تانه‌ى كه له 10 رۆژى رابردوو دراوه‌ته پاڵى، له په‌یامێكى كورت له تۆڕه كۆمه‌ڵایه‌تیه‌كان گوتوویه‌تى، "داوا لێبوردن له‌و ژنانه ده‌كه‌م كه به ئه‌نقه‌ست یان بێ مه‌به‌ست نیگه‌رانم كردوون".


گه‌رچی سه‌رمایه‌داری وه‌همێکی زۆری له‌گه‌ڵ خۆی هێناوه ، له‌هه‌مان کاتیشدا چه‌نده‌ها وه‌همیشی ڕه‌واندۆته‌وه!!! – Denegkan\nگه‌رچی سه‌رمایه‌داری وه‌همێکی زۆری له‌گه‌ڵ خۆی هێناوه ، له‌هه‌مان کاتیشدا چه‌نده‌ها وه‌همیشی ڕه‌واندۆته‌وه!!!\nbydengekan\tJanuary 16, 2013\tگشتی\nسه‌رمایه‌داریش وه‌کو سیسته‌مه‌کانی پێش خۆی وه‌همێکی زۆری به به‌شه‌ریه‌ت داوه، گه‌رچی له سه‌ره‌تادا گرانبوو تاکو خه‌ڵکی له ته‌واوی ئه‌و وه‌همانه تێبگات و ژیانی خۆی پێوه نه‌به‌ستێته‌وه، به‌ڵام له‌گه‌ڵ نشوونماکردنی زیاتریدا و پرا‌کتیزه‌کردنی له زه‌مینه‌ی واقیعدا نه‌ک خه‌ڵکی حه‌قه‌تی وه‌همه‌کانی بۆ ده‌رکه‌وت، به‌ڵکو ورده ورده له ڕه‌تکردنه‌وه‌یاندایه و به‌گژی خوودی سیسته‌مه‌که‌شدا ده‌چنه‌وه.\nله هه‌ره وه‌همه سه‌ره‌کییه‌کانی سه‌رمایه‌داری و ڕژێمه سیاسییه‌که‌ی به دیکتاتۆریه‌ت و دیمۆکراسییه‌ت و لیراڵ و نیو-لیبراڵیه‌وه : سه‌ربه‌ستی و یه‌کسانی و دادپەروه‌ریی کۆمه‌ڵایه‌تی و یه‌ک نه‌ته‌وه و (One Nation ) هێنانی خێر و خۆشی بۆ سه‌رجه‌می تاکه‌کانی نێو کۆمه‌ڵگه و ڕزگاربوونیان له سیسته‌می به‌ندایه‌تی و گه‌لێکی ترن له‌مانه. ئه‌زموونه‌کانی ڕۆژانه‌ی ئه‌و سیسته‌مه و به‌ره‌نگاربوونه‌وه‌ی ملوێنه‌ها خه‌ڵکی له‌گه‌ڵ خودی سیسته‌مه‌که‌دا له سه‌رانسه‌ری ئه‌م جیهانه‌دا، ئه‌وه‌مان نیشانده‌ده‌ن دروشمه‌کانی سه‌رمایه‌داری بۆیان، جگه له وه‌هم شتێکی دیکه نه‌بووه‌وه نییه.\nبه‌ڵام له‌گه‌ڵ هه‌موو ئه‌و نه‌هامه‌تییانه‌ی که ئه‌م سیسته‌مه بۆ ته‌واوی به‌شه‌رییه‌ت و سروشتیشی هێناوه، خۆشبه‌خاتانه‌ش له پرۆسه‌ی زیاتری گه‌شه‌کردنیدا به‌تایبه‌ت له ئێستادا که وه‌ک سیسته‌مێکی جیهانی به‌هۆی سیاسه‌تی جیهانگیرییه‌که‌یه‌وه، گه‌لێک وه‌همیشی ڕه‌واندۆته‌وه.\nمن لێره‌دا ته‌نها باس له‌و وه‌همه سه‌ره‌کییانه ده‌که‌م که له ڕه‌واندنه‌وه‌دان و چیدی زه‌مینه‌یه‌کی واقیعییان بۆ نه‌ماوه‌ته‌وه تاکو خۆیانی له‌سه‌ر ڕاگرن . هه‌ڵبه‌ته ئه‌مه‌ش له‌سایەی ئه‌و چڕبوونه‌وه چینایه‌تییه‌دایه، له هه‌موو شوێنێکی ئه‌م جیهانه‌دا که هه‌ر یه‌کێک له ئێمه‌ی چ وه‌کو تاک و پارت و هه‌تا ڕژێمیشی خزاندۆته ناو بازنه‌یه‌که‌وه و سنوو‌ری خۆی بۆ دیاریکراوه.\nوه‌همی یه‌که‌م دین و مه‌زهه‌به: هه‌ڵبه‌ته من لێره‌دا مه‌به‌ستم ئه‌وه نییه، که نکوڵی له وجودی دین و مه‌زهه‌ب بکه‌م، چونکه ئه‌وه ئاشکرایه ئه‌م دوانه گه‌ر وه‌کو کێشه و مه‌سه‌له‌یه‌کی سیاسیش نه‌بووبێتن له سه‌ره‌تادا، هه‌میشه وه‌کو مه‌سه‌له‌یه‌کی ڕۆحی وابوون بۆ تاکه‌کانی ناو کۆمه‌ڵگه و بۆ په‌یوه‌ندییه‌ک له نێوانی خۆیان و ئه‌وه‌ی که ناویان لێناوه خواکانیان، بۆ سه‌بووریدان به دڵی خۆیان و گه‌ڕانه‌وه‌ی ئارام و ئاسایش و دڵنیایی و هیواو ئومێد بۆ دڵی خۆیان. هه‌ر کاتێکیش خه‌ڵکی سه‌ربه‌ستی بیرکردنه‌وه و پراکتیزه‌کردنی ئه‌م مافه ئاسایانه‌ی خۆی لێزه‌وتکرابێت ، بێگومان کێشه‌و گیروگرفت دروستبووه و چه‌ندها جاریش توندوتیژی خوێنڕشتنیشی به‌خۆوه گرتووه.\nبه‌ڵام دین، مه‌زهه‌ب ده‌بێته وه‌هم کاتێک له‌و بازنه‌یه‌ی سه‌ره‌وه که باسم کرد، ده‌رده‌کرێت و پارتێکی سیاسی بۆ دروستده‌کرێت و ئه‌جه‌نده‌ی سیاسی و ئامانجی سیاسی بۆ داده‌نرێت و بیر له‌وه ده‌کاته‌وه که  ده‌سه‌ڵاتی خوا له‌سه‌ر زه‌وی و به‌هه‌شتێک له جیهانی واقیعدا که دۆزه‌خێکه بۆ زۆربه‌مان، دروستبکات و وشه به وشه‌و دێڕ به دێرو بڕگه به بڕگه‌ی ئه‌وه‌ی که له کتێبه ئاسمانیه‌کاندا، هه‌یه، یا له ده‌می په‌یامنێره‌کانه‌وه درچوون، هه‌ر هه‌مووی به زیاده‌وه به‌ئه‌نجام بگه‌یه‌نرێت و بخرێته‌گه‌ڕ. ئیدی ئا ڵێره‌وه ته‌ونی جاڵجاڵۆکه‌ی وه‌هم ده‌ته‌نرێ و دواتریش ورده ورده ئه‌و ته‌ونه له واقیعدا هه‌ڵده‌وه‌شێته‌وه و ده‌بێته‌وه به وه‌هم.\nگه‌شه‌کردنی سه‌رمایه‌داری چ له بواری تیوریدا و چ له بواری عه‌مه‌لیدا، ده‌توانم بڵێم بۆچوون و تێڕوانینی دینیانه‌ی هه‌ڵوه‌شاندۆته‌وه و وه‌همی تری له جێگادا داناوه. چاوخشاندنێک به هه‌موو ئه‌و داهێنانه‌ی که سه‌رجه‌می زانسته‌کان له هه‌موو بواره‌کانی ژیاندا ، که پێویست ناکات ناونوسیان بکه‌م ، به‌ده‌ستیانهێناوه ، حه‌قیقه‌تێکه و نکوڵییان لێناکرێت. هه‌ر هه‌موو ئه‌مانه‌ش به ئاشکرا پێگه و ڕێگه‌ی دین و ئاینه‌کانیان ، به‌تایبه‌ت ئاینی موسڵمانانیان ، لاواز کردوه و به‌ڵگه و شاهیدێکی وایان به‌ده‌سته‌وه نه‌هێڵاوه، که توانا و وزه و ئیمکانیات و به‌ستنه‌وه‌ی هیوا و ئومێد و ڕودانی کاره‌ساته سروشتییه‌کان و به‌شه‌رییه‌کانیش، سه‌رچاوه‌کانیان بگه‌ڕێنێته‌وه بۆ که‌سێک ، هێزێک ، که له ده‌ره‌وه‌ی دونیای مه‌وجووددا خۆی حه‌شار داوه و خاوه‌نی ئه‌و هێزه‌یه که ده‌توانێت هه‌موو شتێک بکات و به‌ئه‌نجامی بگه‌یه‌نێت.\nله هه‌مان کاتێشدا زه‌مانه له واقیعی ژیانیشدا ، ئه‌و هه‌ل و کاته‌ی بۆ نوێنه‌رانی موسڵمانان ، که پارته سیاسیاکانن به هه‌موو جۆره‌کانیانه‌وه، ڕه‌خساندووه که بڕوا و به‌رنامه و ستراتیجییه‌تی خۆیان ، له هه‌ندێک شوێندا ،( من لێره‌دا ناگه‌ڕیمه‌وه بۆ ئاینی موسڵمانان له سه‌رده‌می ئه‌مەوییه‌کان و عه‌باسییه‌کان و صه‌فه‌وییه‌کان و عوسمانییه‌کان، زیاتر باس له دین ده‌که‌م له‌سه‌رده‌می چڕبوونه‌وه‌ی کاپیتاڵیزم دا) که ماوه‌یه‌کی گه‌لێک دوور و درێژه به‌تایبه‌ت له ماوه‌ی 50 ساڵی ڕابوردووه تا ئێستاش، که فه‌رمانڕه‌وایی وڵاتانێکن و نوێنه‌رایه‌تی خوا و خه‌لیفه‌ی ئیسلامن، له‌و شوێنانه‌دا.\nگه‌رچی ئه‌م نوێنه‌رانه چ له ده‌ره‌وه‌ی فه‌رماڕه‌وایی و چ له‌سایەیدا باوه‌ڕی ته‌وایان به‌جێبه‌جێکردنی به‌رنامه‌که‌ی پێش گه‌یشتن به کورسی فه‌رمانڕه‌واییان ، هه‌یه‌و ده‌یانویست یا ده‌یانه‌وێت به هه‌موو وردوو درشتێکیه‌وه، جێگیری بکه‌ن و بیسه‌پێنن به‌سه‌ر وڵات و کۆمه‌ڵگه‌که‌دا، که‌چی ئێستا به ئاسانی هه‌ستی پێده‌که‌ن که له چ جه‌نگێکدان چ له‌ناوخۆی وڵاتدا و هه‌روه‌ها له سه‌ر ئاستی ” کۆمۆنێتی نیوده‌وڵه‌تی” ش بۆ سه‌پاندنی ئه‌وه‌ی ک پێشتر ئیدیعا و ڕێکلامه‌یان بۆ ده‌کرد و بۆده‌که‌ن.\nئه‌مه‌ش که بۆیان ناکرێت نه لاوازییان نیشانده‌دات و نه خوازیاریشن له پاشه‌کشه‌کردن له بیروباوه‌ڕیان، به‌ڵکو به‌هێزی خوودی سیسته‌مه‌که‌یه و هێزی ناڕه‌زایی خه‌ڵکییه، که ڕێگره له ئه‌دادانی ئه‌وه‌ی که ئه‌و نوێنه‌رانه ده‌یانه‌وێت.\nکاپیتاڵرم وه‌کو سیسته‌مێکی جیهانی کامیل به‌هه‌موو ده‌سگه و ئیداره‌کانییه‌وه که هاتۆته ناو هه‌موو کون و که‌له‌به‌رێکی ژیانمانه‌وه ، بۆ ئیسلام کارێکی مه‌حاڵه بتوانێت سیسته‌مێکی ئیسلامی پوخت (نقی) یا هه‌تا جیاش له سیسته‌می مه‌وجود ، به‌و به‌رنامه کۆنه زیاد له هه‌زار ساڵییه‌وه کە هه‌یه‌تی دروست بکات. هاوکات ڕه‌نگه ئه‌مه ئاسان بێت بۆ کۆمۆنێتیه‌ک یا کۆمه‌ڵگه‌یه‌ک که له‌سه‌ر بناغه‌ی ئیداره‌کردنی زاتی خۆیان و پێکه‌وه ژیانی ده‌سته جه‌ماعی و ژیانی کۆمۆنه‌یی و بێ هه‌بوونی ئیداره‌یه‌کی بیرۆکراسی و بێ پشتبه‌سستن به پاره و پێداویستییه‌کانی تر که به پاره په‌یداده‌کرێت و که له ده‌ره‌وه‌ی خۆیانه، به‌ده‌ستبهێنرێت، ئه‌مه کارێکی ئاسان بێت، به‌ڵام ئه‌زموونه‌کان و ڕوداوه‌کانی پێشوو ئه‌مانه‌ی ئێستاش، سه‌لماندی بۆ ئیسلام و دینی ئیسلامی جا له هه‌ر بستێکی ئه‌م زه‌مینه‌یه‌دا بێت، ئه‌مه کاری کرده نییه و مه‌حاڵه.\nدروستکردنی ئیداره‌یه‌کی بیرۆکراسی، قوتکردنه‌وه‌ی ده‌وڵه‌تێکی ئیسلامی له هه‌ر شێوه‌یه‌کدا بێت هه‌ر میکانیزمێکی به‌ڕێوه‌بردنی هه‌بێت، بورغویه‌کی بچوک ده‌بێت له ماشێنی گه‌وره‌ی کاپیتاڵیزم یا ئه‌وه‌تا ده‌بێت سلاک بێت یاخود ده‌بێت له‌گه‌ڵ ئه‌وانی تردا به‌رده‌وامی بدات به سوڕانی ماشێنه‌که و کێبڕکیه چینایه‌تییه‌که خه‌ستتر بکاته‌وه .\nئه‌زموونه‌کانی ئێران و ئه‌نده‌نوسیا و مالیزیا و تورکیا و وڵاتانی که‌نداو و عێراق و ئه‌وانه‌شی که به ” به‌هاری عه‌ره‌بی” به‌تایبه‌تی له میسردا، ناسراون، نه‌ك هه‌ر به ته‌نها ئه‌وه‌ی سه‌لماند که وه‌همه، به‌ڵکو ناوه‌رۆکی کێشه‌که‌شی به ته‌واوی خسته ڕوو ، که مه‌سه‌له ئاینی و دینییه‌که ته‌نها ڕووکه‌ش و توێکڵی مه‌سه‌له‌کانن و جه‌وهه‌ری کێشه‌کان چینایه‌تیه. هه‌ربۆیه‌ش جێگای سه‌رسوڕمان نییه که له سایەی هه‌ر یه‌کێک له‌و حکومه‌ته ئیسلامیانه‌دا ئه‌وه‌ی که زیاتر ده‌رکه‌وتوه چڕبوونه‌وه‌ی مه‌سه‌له چینایه‌تییه‌که‌یه، خزمه‌تکردن و پاراستنی به‌رژه‌وه‌ندییه‌کانی سیسته‌مه‌که و سه‌رمایه‌داری جیهانییه، په‌یڕه‌وکردن و چه‌سپاندنی سیاسه‌ته‌کانی ده‌سگه دراوییه‌کانی جیهانی و بانقه‌که‌کان و کۆمپانیا زه‌به‌لاحه‌کان و “کۆمۆنێتی نێوده‌وڵه‌تی” یه‌و ڕێزگرتن و په‌یڕه‌وکردنی یاساکانی سه‌رمایه‌دارییه له زیادکردن و قوڵبوونه‌وه‌ی نه‌بوونی ئازادی و یه‌کسانی و مافی مرۆڤ و نادادوه‌رێتی کۆمه‌ڵایه‌تیدا. گه‌ر ته‌ماشای هه‌وڵی به‌رزکردنه‌وه‌ی نرخی پێداویستییه‌کانی ژیانی خه‌ڵک له میسر بکه‌ین که له ڕۆژی 16-17/12/12 له‌لایەن (مۆرسی)یه‌وه، که هه‌ندێک پێداویستی ، به‌رێژه‌ی له %100 ده‌بوایه بچوایه‌ته سه‌ره‌وه له به‌رامبه‌ر قه‌رزپێدانی میسر به بڕی 4.8 ملیار دۆلاری ئه‌مه‌ریکی  له‌لایه‌ن صندوقی دراوی نێوده‌وڵه‌تییه‌وه ، باشترین به‌ڵگه‌ن بۆ قسه‌کانی سه‌ره‌وه.\nله‌نده‌ن- 12/01/2013     \nPrevious وێنه‌كان له‌ئاوێنه‌یه‌كی ژه‌نگاویدا خۆیان ده‌نوینن\nNext عەشقی تۆ باڵندەیەكی سەوزە …نزار قەبانی


دیاردەی خۆکوژی و هۆکانی!\nلەکۆمەڵگایەکدا کە بەردەوام قەیرانە ئابووری و كۆمەڵایەتیەكان ئێخەی خەڵكەكەی دەگرێ، خۆکوشتن یەکێک دەبێ لە دیارترین دیاردەکان. ئەوە ئەو كاتەیە كە مرۆڤەكان هیچ هیوایەک بۆ ئاڵوگۆڕ،یان داهاتوویەكی باشتر بۆ خۆیان نابینن و بە بن بەست دەگەن، خۆکوشتن بە تاكە چارەسەری دەبینن.\nلەم ڕۆژانەدا بەردەوام لە راگەیەنەكان و دونیای مەجازی دا هەواڵ و راپۆرتی زۆر لەسەر خۆکوژی بڵاودەبێتەوە و گوێمان لێدەبێت، کەسانێک لەشارە جیاجیاکانی وڵات لە ژن، پیاو، پیر، لاو و منداڵ کە هەریەکەو بەشێوەیەک خۆیان دەکوژن. منداڵێکی یازدەساڵە بەحەبی متادۆن خۆی دەکوژێت، کەم ئەندامێک لەبەردەمی بونیاد شەهیدی رژیمدا خۆی دەسووتێنێت، موعەلیمێک لە بوشێهر خۆی هەڵدەواسێت، کرێکارێک لە ئەهواز لە بیرە نەوتێکدا خۆی دەخنکێنێت، ژنێک لە میترۆی تاران خۆی فڕێ دەداتە بەرقەتاری میترۆ و هەروەها لەچەند ڕۆژی ڕابردوودا چەندین مێردمنداڵ لەشاری سەقز بەهۆی جیاجیا کۆتاییان بەژیانی خۆیان هێناوە. خۆکوشتن كۆتایی هێنانە بە ژیان بەبێ دەنگی بەڵام هۆ و هەنگاو و هاوارێكی بەرزە بۆ دەربڕینی بێزاری لە دۆخێكی خراپ و چەقبەستوو و قەیراناوی كە هیچ هیوایەكی بۆ تاكەكان نەهێشتووە.\nلەساڵی 97 و لەکاتی پەرەسەندنی قەیرانە ئابووریەکان، یەکێک لە بەرپرسانی ڕژیم باسی لەوە کرد کە زیادبوونی خۆکوشتن لە ئێران زۆر مەترسیدارە، دەتوانین بڵێین کە ئاماری خۆکوژی لەم ڕۆژانەدا لە ئێران بەرێژەیەكی بەرچاو بەرز بۆتەوە.\nبەپێی راپۆرتی پزیشکی دادوەری ڕژیمی ئێران لەساڵی ڕابردوودا سەرجەم ئەو کەسانەی دەستیان داوەتە خۆکوشتن 4627کەس بوون کە ئەم ژمارەیە بەنیسبەت ساڵی 95 (5) لەسەد زیادی کردووە. لەو رێژەیە 3262کەسیان پیاو بوون و 1365کەسیشیان ژن بوون. هەر بەپێی ئامارە ڕەسمیەکانی پزیشکی دادوەری ڕژیم، زۆرترین ئاماری خۆکوژی لەم مانگانەدا ڕوویانداوە؛ مانگی گەلاوێژ 466کەس، مانگی پووشپەڕ424، مانگی بانەمەڕ420کەس. بەپێی ڕاپۆرتی ساڵنامەی ئاماری پزیشکی دادوەری ڕژیم لەچاو ساڵی ڕابردوو ژمارەی خۆکوشتن لە چەند پارێزگای ئێران زیادی کردووە، کە ئامارەکان لەم پارێزگایانە بەم جۆرەیە؛ پارێزگای تاران796کەس، پارێزگای فارس348کەس، خوزستان306کەس، ئازەربایجان276کەس و کرماشان235کەس.\nهەروەها ئەو پارێزگایانەی کە کەمترین ئاماری خۆکوشتن تیایاندا ڕوویداوە بریتین لە: خوراسانی باکوور 17کەس، سمنان18کەس. هەروەها لەسەر ئاستی پارێزگاکانی ئێران سنە لەڕووی خۆکوژی لەڕیزی 14دە هەمین پارێزگادایە، جێگری تەندروستی زانکۆی زانستی پزیشکی باسی لەوە کردووە کە لەباری ڕەگەزیەوە ژنان زۆرترین ئاماری خۆکوشتنیان هەبووە و لەباری تەمەنیشەوە زیاترین ئاماری خۆکوشتن لەنێوان 15بۆ 35بووە. هەر لەسەر ئەو بابەتە ناوبراو باسی لەوە کردووە کە 48 لەسەدی ئەو کەسانەی کە خۆیان کوشتووە سەڵتن و 50لەسەدی دیكە خێزاندارن. هەر بەپێی ئامارەکان ژماڕەی ئەوژنانەی خۆیان دەکوژن ژنی ماڵەوەن، لەم ژمارەیەش تەنیا 163کەسیان لەدەرەوە کاردەکەن. زۆبەی ئەو کەسانەش لەڕێگای حەب خواردنەوە کۆتایی بە ژیانی خۆیان دێنن.\nئەم ئامار و ژمارانە ئەگەر چی بەپێی بڵاوكراوەكانی رژیمی ئاخوندیە و ئامارەكانی دامودەزگاكانی رژیم هیچ كات ژمارە و رێژەی راست و دروست نادەن بەڵام بەو پێیەش بێ، ئاماری خۆكوژی لە ئێراندا زۆری پەرەسەندوە. هەروەك لە پێشدا ئیشارەمان پێدا، بەرزبوونەوەی ئاماری خۆكوژی لە ئێران دەگەرێتەوە بۆ پەرەسەندنی بێكار و هەژاری و برسیەتی كە ئەو دیاردانە و پەرەسەندنیان بەرنامەی هەڵە و ناكارامەیی دەسەڵاتی ئێرانە. دەسەڵاتێك خەڵكی بە هەژاری و برسیەتی هێشتووەتەوە بەڵام بە ملیاردها پووڵ و داهاتی ئەو خەڵكە هەژارە خەرجی هێزی سەركوت، بەرنامەی چەك و چۆڵی سەربازی، پشتیوانی لە تاقم و دەستەی تیرۆریستی و دەستێوەردان لە كاروباری وەڵاتان دەكات.\nبێ گوومان رژیمی ئاخوندی رژیمێكی دژی خەڵكی و نارەوا و نامەشروع و مەترسیدارە بۆ مرۆڤایەتی و تاكە رێگەی رزگاری و گەیشتن بە كەناری بەختەوەری و ئارامی خەڵكی ئێران لە روخانی دەسەڵاتی ئاخوندی و جێگیربوونی دەسەڵاتێكی خەڵك پەسەند و دیموكراتیك و دادپەروەرە.\nڕێکه‌وت: 2020-06-22 20:57:10\nTITLE/دیاردەی خۆکوژی و هۆکانی\nدیاردەی ** خۆکوژی ** دیاردەی خۆکوژی ** و ** دیاردەی و ** خۆکوژی و ** دیاردەی خۆکوژی و ** هۆکانی ** دیاردەی هۆکانی ** خۆکوژی هۆکانی ** دیاردەی خۆکوژی هۆکانی ** و هۆکانی ** دیاردەی و هۆکانی ** خۆکوژی و هۆکانی ** دیاردەی خۆکوژی و هۆکانی **


Home›هەواڵ›کوردستان›راگه‌یه‌نراوێك له حكومه‌تى هه‌رێمه‌وه له‌باره‌ى كۆبوونه‌وه‌ى ئه‌مڕۆى ئه‌نجوومه‌نى وه‌زیران\nلۆگۆى حكومه‌تى عێراق | فۆتۆ: SNN\nئەمڕۆ چوارشەممە ئەنجوومەنی وەزیرانی هەرێمی کوردستان بە سەرۆکایەتی مەسرور بارزانی سەرۆکی ئەنجوومەنی وەزیران و ئامادەبوونی قوباد تاڵەبانی جێگری سەرۆکی ئەنجوومەن کۆبووەوە .\nلە سە‌رە‌تای كۆبوونە‌وە‌كە‌دا، جێگری سەرۆک وەزیران و سە‌رۆكی شاندی دانوستاندكار، دوا پێشھات و رێڕە‌وی گفتوگۆكان لە‌گە‌ڵ حکومەتی فیدراڵی سە‌بارە‌ت بە پرسی بودجە و شایستە داراییە‌كانی ھە‌رێمی كوردستان لە پرۆژە‌یاسای بودجە‌ی 2021، خستە‌ڕوو، جە‌ختی لە‌وە‌شكردە‌وە كە بە‌ردە‌وامن لە دانوستاندنە‌كان و ئێستا ئامادەییەکی باشتر ھە‌یە بۆ چارە‌سە‌ر كردنی ئەم بابەتە.\nئینجا ئاوات شێخ جەناب، وەزیری دارایی و ئابووری و دارا ڕەشید، وەزیری پلاندانان تیشکیان خستە سەر دوایین ئامادەکارییەکانی پرۆژەیاسای بودجەی هەرێمی کوردستان بۆ ساڵی 2021 و ئاماژەیان بەوە کرد کە زۆربەی داتاکانی وەزارەتەکان ئامادە کراوە بۆ ئەوەی بودجەیەکی شەفاف و واقیعی ئامادە بکرێت.\nلە بڕگەیەکی دیکەی کۆبوونەوەکەدا، وەزیری پلاندانان، رەشنووسی پرۆژە پەیڕەوی هاوبەشیکردنی نێوان کەرتی گشتی و کەرتی تایبەت لە هەرێمی کوردستان خستەڕوو، دوای گفتوکۆ و راگۆڕینەوە، پەیڕەوەکە پەسەند کرا.\nبڕگەی دیکەی کۆبوونەوەکە، بریتی بوو لە پەسەندکردنی رەشنووسی پرۆژەیاسای وەزارەتی کارەبای هەرێمی کوردستان کە لە لایەن کەمال محەمەد ساڵح وەزیری کارەبا خرایەڕوو.\nلە دوا تەوەری کۆبونەوەکەدا، سامان بەرزنجی، وەزیری تەندروستی، راپۆرتێکی سەبارەت بە ڤایرۆسی گۆڕاوی کۆرۆنا و پلانی وەزارەتەکەی دەربارەی ڕێکارە تەندروستییەکان بۆ ڕووبەڕووبونەوەی ئەم جۆرە گۆڕاوەی ڤایرۆسەکە خستەڕوو .\nدواتر ئالان حەمە سەعید وەزیری پەروەردە، دڵنیایی دا لەسەر بەردەوامبوونی خوێندن بە مەرجی رەچاوکردنی رێکارە تەندروستیەکان لە پێناو پاراستنی سەلامەتی و ژیانی قوتابیان و خوێندکاران ومامۆستایان و کارمەندانی پەروەردە و ناوەندەکانی خوێندن.\nئەنجوومەنی وەزیران، سەرەڕای سوپاسکردنی وەزارەتی تەندروستی و وەزارەتە پەیوەندیدارەکانی دیکە ، لە هەمانکاتدا وەزارەت و فەرمانگەکانی حکومەتی راسپارد کە رێکارەکانی خۆپارێزی و رێنماییە تەندروستییەکان لە بەرچاو بگرن ، داواشی لە هاووڵاتیان کرد کە هاوکاری جێبەجێکردنی پلان و رێکارەکانی حکومەتی هەرێم بن بۆ بەرگرتنلە زیاتر بڵاوبونەوەی ئەم ڤایرۆسە گۆڕاوەی کۆرۆنا.\nگرنگترین مانشێتی ئەمڕۆ یەکشەممە 18/10/2020ی رۆژنامە وەرزشییەکانی ئیتاڵیا\nچوار بەرپرسی سەردەمی ترەمپ بانگهێشتی دادگا دەکرێن\n“ئەگەر بڕیارەکەی کازمی مەرزە نافەرمییەکانی هەرێم بگرێتەوە پابەند دەبین پێوەی”


تورکیا و سوودان قەبارەی بازرگانییان بۆ ١٠ ملیار دۆلار بەرز دەکەنەوە\n2017-12-25 [06:13 AM]\nسەرکۆماری سوودان، عومەر حەسەن بەشیر ئاشکرای کرد ئامانجیان ئەوەیە لەماوەی پێنج ساڵدا قەبارەی بازرگانیی نێوان تورکیا و وڵاتەکەی بۆ ١٠ ملیار دۆلار بەرز بکەنەوە.\nلە کۆشکی سەرۆکایەتی لە خەرتووم، سەرکۆماری تورکیا، رەجەب تەیب ئەردۆغان و سەرکۆماری سوودان، عومەر حەسەن بەشیر سەرۆکایەتی کۆبوونەوەی شاندەکانی نێوان ھەردوولایان کرد.\nلە میانی کۆبوونەوەکەدا، سەرکۆماری سوودان، عومەر حەسەن بەشیر تیشکی خستەسەر ئەوەی بە ھۆی سەردانە مێژووییەکەی سەرکۆماری تورکیا، رەجەب تەیب ئەردۆغان و شاندەی یاوەری، ھەنگاوێکی گەورەیان لە بازرگانی نێوان ھەردوو وڵاتدا ھاویشتووە.\nسەرکۆماری سوودان، عومەر حەسەن بەشیر ئاشکرای کرد ئامانجیان ئەوەیە لەماوەی پێنج ساڵدا قەبارەی بازرگانیی نێوان تورکیا و وڵاتەکەی بۆ ١٠ ملیار دۆلار بەرز بکەنەوە و جەختیشی لەوەکردەوە لە رێگەی سەردانەکەی ئەردۆغانەوە بەردی بناغەی کرانەوەیان بە رووی ئاسۆکانی داھاتوودا داناوە.\nسەرکۆماری سوودان باسی لەوەکرد لە کۆبوونەوەکانی ساڵانەی ''کۆنسەی باڵای ھاریکاریی ستراتیجیی'' کە لە رێگەی واژووکردنی رێککەوتننامەکانی نێوان تورکیا و سوودانەوە، دامەزرێنراوە و وەزیر و دامەزراوە پەیوەندییدارەکان ھەوڵەکانیان دەخەنە گەڕ و نەخشە رێگەیەک ئامادە دەکەن کە دەبێتە بەردی بناغەی ھاریکارییەکی بەھێز لە داھاتوودا.\nعومەر حەسەن بەشیر تیشکی خستەسەر ئەوەی تورکیا لە زۆر کێشەدا ھاوکاریی زۆری سوودانی کردووە بەتایبەت لە کێشەی دارفووردا و سوپاسی سەرکۆماری تورکیا، رەجەب تەیب ئەردۆغان-ی کرد بە ھۆی ھەوڵەکانی بۆ بەردەوامییدان بە ئاشتی، ئاسایش و سەقامگیریی لە وڵاتەکەیدا.


ڤیدیۆی منداڵێک لە پەیجی ئێن ئاڕ تی دوو نزیکەی چوار ملیۆن بینەری هەبووە\n39873 جار خوێندراوەتەوە\nڤیدیۆی منداڵێک کە بەجلی کوردییەوە هەڵدەپەڕێت، تەنها لە پەیجی ئێن ئاڕ تی دوو لە فەیسبوک نزیکەی چوار ملیۆن بینەری هەبووە.\nعوسمان عەبدولقادر باوکی ئەو منداڵە بە ئێن ئاڕ تی راگەیاند، بۆ یادگاریی ئەو ڤیدیۆیەی تۆمارکردووە، ویستویەتی وەک نیشانەی پاکی و ڕووی شادیی منداڵان ڤیدیۆکە بڵاوببێتەوە.\nڤیدیۆکە لەلایەن باوکی منداڵەکەوە نێرداوە بۆ ئێن ئاڕ تی دوو، کە تێیدا دەردەکەوێت منداڵەکە جلی کوردی لەبەردایە، بەشێوەیەکی سەرنجڕاکێش لە پلیکانەی ناو ماڵەکەیانەوە دێتەخوارەوە، بە ڕووی خۆش و پێکەنینەوە لەگەڵ گۆرانییەکی عەزیزی وەیسیدا، لەسەر فەرشی ژوورەکە و لەبەر تەلەفزیۆنێکدا کلێنسێکی بەدەستەوەیە و هەڵدەپەڕێت.\nجوڵەکانی ئەو منداڵە بەوتەمەنە بچوکەوە، شێوازی هەڵپەڕکێکەی بووەتە جێی سەرنجی بینەرانی ڤیدیۆکە لە فەیسبووک، تەنها لە پەیجی ئێن ئاڕ تی دوو "سێ ملیۆن و ٨٠٠ هەزار" جار بینراوە، "چوارهەزار و ٩١٦" جار شەیرکراوە، ٢٦ هەزار لایکی بۆ هاتووە.\nئەو منداڵە ناوی ئەیان عوسمانە و خەڵکی هەڵەبجەیە، لە وڵاتی بەریتانیا لەدایکبووە، ڤیدیۆکە لە نەورۆزدا تۆمارکراوە، ئەوکاتە تەمەنی ساڵێک وحەوت مانگ بووە، ئێستا تەمەنی سێ ساڵە، بەوتەی باوکی کۆمیدیترین منداڵی باخچەی مولبێری بوشە لە شارۆچکەی هەدەسفیڵد سەربە مانچێستەری بەریتانیا.\nچەند وێنەیەکی ئێستای ئەیان


ئەگەر یەك كاندیدی بێ ركابەر بۆ سەرۆكی پەرلەمان هەبێت راستەوخۆ دەبێتە سەرۆك؟\nهەواڵ / کوردستانی :: 18/02/2019 :: 665 جار بینراوە\nتاگ :: حزبه سیاسیه‌كان پەرلەمان پەرلەمان پێكهێنانى حكومه‌ت\nپەرلەمانتارێكی پێشووی لیژنەی یاسایی لە پەرلەمانی كوردستان رایدەگەیەنێت: لەحاڵەتی رێكنەكەوتنی پارتی و یەكێتی و نەبوونی كاندیدی یەكێتی بۆ سەرۆكی پەرلەمان، ئەگەر بۆ ئەو پۆستە یەك كاندیدی لایەنەكانی دیكەش هەبن، هەر دەبێت بخرێتە دەنگدانەوە.\nبەپێی رێككەوتنی سیاسی لایەنەكان، پۆستی سەرۆكی پەرلەمانی كوردستان بۆ یەكێتی، جێگری یەكەم بۆ پارتی و سكرتێریش بۆ پێكهاتەكانە كە پێدەچێت بۆ توركمانەكان بێت، لەئێستادا پارتی هێمن هەورامی، ئەندامی سەركردایەتی و سەرۆكی فراكسیۆنی پارتی لەپەرلەمانی كوردستان بۆ جێگری یەكەم كاندید کردوە.\nبڕیارە ئەمڕۆ 18ی شوباتی 2019 دانیشتنی پەرلەمانی كوردستان بەڕێوەبچێت، تائێستاش پارتی و یەكێتی لەسەر واژۆكردنی رێككەوتنی سیاسی نێوانیان رێكنەكەوتوون.\nلەبڕگەی حەوتەمی ماددەی چواردەی پەیڕەوی ناوخۆی پەرلەمانی كوردستاندا هاتووە: "ئەگەر بۆ هەریەك لە پۆستەكان، تەنیا یەك پاڵێوراوی بێ ركابەر هەبوو، سەرۆكی یەكەم دانیشتن راستەوخۆ بەناولێنان، پاڵێوراوەكە بۆ پۆستەكە بەسەركەوتوو رادەگەیەنێت".\nبەڵام ئەبوبەكر هەڵەدنی، پەرلەمانتاری پێشووی لیژنەی یاسایی لە پەرلەمانی كوردستان لەو بارەیەوە بەدواڕۆژی راگەیاند: ئەگەر بۆ پۆستێك یەك كاندیدیش هەبوو هەر دەبێت بخرێتە دەنگدانەوە و (بەڵێ و نەخێر)ی بۆ بكرێت، ئەگەر زۆرینەی پەرلەمان رەتیكردەوە مانای وایە ئەو پۆستە بە بەتاڵی دەمێنێنەوە، چونكە ئەو كاندیدەی خۆی پاڵاوتووە دەرنەچووە و كاندیدی دیكەش نیە.


لێڤییەکان 26 - Kurdi Sorani Standard (KSS)\n1«”بت بۆ خۆتان دروستمەکەن و پەیکەری تاشراو و بەردی تەرخانکراو26:1 مەبەست لەو بەردانەیە بە ستوونی ڕاگیراون بۆ پەرستن. بڕوانە دواوتار 16:21-22. دامەمەزرێنن، لە خاکەکەتان بەردی وێنە لەسەر کێشراو دامەنێن، هەتا کڕنۆشی بۆ ببەن، چونکە من یەزدانی پەروەردگارتانم.\n2«”شەممەکانم دەپارێزن و ڕێز لە پیرۆزگاکەم دەگرن، من یەزدانم.\n3«”ئەگەر فەرزەکانم بەجێبهێنن و فەرمانەکانم بەجێبگەیەنن و کاری پێ بکەن، 4ئەوا لە کاتی خۆی بارانتان دەدەمێ و زەویش بەری خۆی دەدات و درەختەکانی کێڵگەش بەروبووم دەدات. 5گێرەکردنتان بەردەوام دەبێت هەتا چنینەوەی ترێ و چنینەوەی ترێ بەردەوام دەبێت هەتا چاندن، جا هەر خواردنێکتان حەز لێبوو، دەیخۆن و بە ئاسوودەیی لە خاکەکەتان نیشتەجێ دەبن.\n6«”ئاشتیش لە خاکەکەدا دەنێمەوە، جا دەخەون و کەس ناتانترسێنێت، گیانلەبەرە دڕندەکانیش لە خاکەکەدا لادەبەم و شمشێر بە خاکەکەتاندا تێناپەرێت. 7دوژمنەکانتان ڕاودەنێن و لەبەردەمتان بە شمشێر دەکوژرێن. 8پێنج لە ئێوە سەد ڕاودەنێن و سەد لە ئێوە ڕاوی دە هەزار دەنێن و دوژمنەکانتان لەبەردەمتان بە شمشێر دەکوژرێن.\n9«”ئاوڕتان لێ دەدەمەوە و بە بەروبوومتان دەکەم و زیادتان دەکەم و پەیمانم لەگەڵتان دەبەمەسەر، 10جا لە بەروبوومی دروێنەی ساڵی پێشوو دەخۆن و بۆ ئەمبارکردنی بەروبوومی نوێ، کۆنەکە دەردەهێنن. 11نشینگەکەم لەنێوتان دادەنێم و قێزتان لێ ناکەمەوە، 12لەنێوتان هاتوچۆ دەکەم و دەبم بە خودای ئێوە و ئێوەش دەبن بە گەلی من. 13من یەزدانی پەروەردگارتانم کە لە خاکی میسر دەریهێنان، لەوەی کە کۆیلەی ئەوان بوون و کۆتی نیری26:13 مەبەستی لە بارگرانییە. ئێوەی شکاند و بە سەربەرزییەوە بەڕێی کردن.\nسزادان بۆ گوێڕایەڵنەبوون\n14«”بەڵام ئەگەر گوێم لێ نەگرن و هەموو ئەم فەرمانانە جێبەجێ نەکەن، 15ئەگەر فەرزەکانم ڕەت بکەنەوە و قێزتان لە یاساکانم ببێتەوە و فەرمانەکانم بەجێنەهێنن، بەڵکو پەیمانەکەم بشکێنن، 16ئەوا من ئەمەتان پێ دەکەم، ترس و تۆقین و نەخۆشی سیل و تایەکتان دەهێنمە سەر کە چاوتان کوێر بکات و گیانتان بشێوێنێت، بێهوودە کشتوکاڵەکەتان دەچێنن، چونکە دوژمنەکانتان دەیخۆن. 17من ڕووتان لێ وەردەگێڕم، جا دوژمنەکانتان دەتانشکێنن و ناحەزەکانتان بەسەرتاندا زاڵ دەبن و کەسیش بەدواتانەوە نەبێت هەر هەڵدێن.\n18«”ئەگەر لەگەڵ ئەوەش هەر گوێم لێ نەگرن، ئەوا حەوت قات بۆ گوناهەکانتان سزاتان دەدەم. 19جا لەخۆبایی کەللەڕەقیتان دەشکێنم و ئاسمانتان وەک ئاسن لێ دەکەم و زەویتان وەک بڕۆنز، 20بێهوودە ماندوو دەبن و زەویتان بەری خۆی نادات و درەختی زەوی بەروبوومی نادات.\n21«”ئەگەر بە پێچەوانە لەگەڵم جوڵانەوە و نەتانویست گوێم لێ بگرن، ئەوا جارێکی دیکە حەوت قات کارەساتەکەتان لەسەر زیاد دەکەم، بەگوێرەی گوناهەکانتان. 22دڕندەی کێویتان بۆ بەڕەڵا دەکەم و بێ منداڵتان دەکات و مەڕوماڵاتتان قڕ دەکات و کەمتان دەکاتەوە، جا ڕێگاتان چۆڵ دەبێت.\n23«”ئەگەر بەوەش تەمبێ نەبوون و بەڵکو بە پێچەوانەوە لەگەڵم جوڵانەوە، 24ئینجا منیش بە پێچەوانەوە لەگەڵتان دەجوڵێمەوە و حەوت قات بۆ گوناهەکانتان ئازارتان دەدەم. 25شمشێرێکتان دەهێنمە سەر، تۆڵەی تووڕەیی پەیمانەکەتان لێ دەکاتەوە، جا لە شارۆچکەکانتان کۆدەبنەوە و دەرد دەنێرمە نێوانتان و دەدرێنە دەست دوژمن. 26کە نان بڕاوتان دەکەم، هەموو نانەکەتان بە دە ژن و لە یەک تەنوور دەکرێت، بە پێوانەش بەشی دەکەن و دەیخۆن، بەڵام تێر نابن.\n27«”ئەگەر بەوەش گوێم لێ نەگرن، بەڵکو بە پێچەوانەوە لەگەڵم جوڵانەوە، 28ئەوا بە پێچەوانەوە لەگەڵتان دەجوڵێمەوە بە تووڕەییم و حەوت قات بۆ گوناهەکانتان سزاتان دەدەم. 29جا گۆشتی کوڕ و کچەکانتان دەخۆن. 30نزرگەکانی سەر بەرزاییتان26:30 مەبەست لەو شوێنە بەرزانەیە کە بۆ قوربانیکردن و ڕێوڕەسمی پەرستنی بتەکان بووە. وێران دەکەم و قوربانگاکانی بخوورتان تەخت دەکەم، لاشەکانتان فڕێدەدەمە سەر لاشەی بتەکانتان و قێزتان لێ دەکەمەوە. 31شارۆچکەکانتان وێران دەکەم و شوێنە پیرۆزەکانتان دەکەمە چۆڵەوانی، بۆنەکانی خۆشی قوربانی ئێوە دڵخۆشم ناکات. 32خاکەکە دەکەمە چۆڵەوانی و دوژمنەکانتان کە تێیدا نیشتەجێ دەبن، سەرسام دەبن. 33بەناو نەتەوەکاندا پەرشوبڵاوتان دەکەمەوە و شمشێرەکەم هەڵدەکێشم و ڕاوتان دەنێم. جا خاکەکەتان دەبێتە چۆڵەوانی و شارۆچکەکانتان وێران دەبێت. 34پاشان هەموو ڕۆژانی چۆڵبوونی، زەوییەکە پشووی ساڵەکانی26:34 بڕوانە 25:4. خۆی وەردەگرێت، ئێوەش لە خاکی دوژمنەکانتان دەبن؛ ئەوسا زەوییەکە پشوو دەدات و سوود لە پشووەکانی وەردەگرێت. 35هەموو ڕۆژانی چۆڵبوونی پشوو دەدات، ئەو پشووانەی کە ئێوە پێتان نەدەدا، کاتێک تێیدا نیشتەجێ بوون.\n36«”ئەوانەی لێتان دەمێنێتەوە، ئەوا ترسنۆکی دەخەمە دڵیان لە خاکی دوژمنانیان و دەنگی گەڵایەکی هەڵوەریو دەیانبەزێنێت، جا وەک لە شمشێر هەڵبێن ئاوا هەڵدێن و بێ ئەوەی کەس ڕاویان بنێت دەکەون. 37بەسەر یەکتردا دەکەون هەروەک لە شمشێر هەڵبێن و بێ ئەوەی کەس ڕاویان بنێت، لەبەردەم دوژمنەکانتان هەستانەوەتان نابێت، 38جا لەنێو گەلان لەناودەچن و خاکی دوژمنانتان دەتانخوات. 39ئەوانەی لێتان دەمێنێتەوە ئەوا لە خاکی دوژمنانتان بە گوناهەکانیانەوە لەناودەچن، هەروەها بە گوناهی باوکانیشیانەوە لەناودەچن.\n40«”بەڵام ئەگەر دانیان بە گوناهەکانی خۆیان و باوک و باپیرانیاندا نا، لەو ناپاکییەی لەگەڵ من کردیان کە بە پێچەوانەوە لەگەڵم جوڵانەوە، 41لەبەر ئەوە منیش بە پێچەوانەوە لەگەڵیاندا جوڵامەوە و ئەوانم بردە خاکی دوژمنانیان هەتا دڵە خەتەنە نەکراوەکانیان بێفیز بێت و باجی گوناهەکانیان بدەنەوە، 42ئەوا پەیمانەکەم لەگەڵ یاقوب بەبیر دێتەوە. هەروەها پەیمانەکەم لەگەڵ ئیسحاق و پەیمانەکەم لەگەڵ ئیبراهیم و خاکەکەشم بەبیر دێتەوە. 43خاکەکەش لەلایەن ئەوانەوە چۆڵ دەکرێت و سوود لە پشووەکانی26:43 پشووەکان: لە زمانی عیبری بە واتای شەممەکان دێت. وەردەگرێت کاتێک بەبێ ئەوان چۆڵەوانییە. ئەوانیش باجی گوناهەکانیان دەدەنەوە، چونکە یاساکانی منیان ڕەتکردەوە و لە ناخەوە قێزیان لە فەرزەکانم بووەوە. 44بەڵام لەگەڵ ئەوەشدا کاتێک لە خاکی دوژمنانیان بوون، ڕەتم نەکردنەوە و قێزم لێیان نەکردەوە، هەتا بە تەواوی لەناویان ببەم و پەیمانم لەگەڵیان بشکێنم، چونکە من یەزدانی پەروەردگاریانم. 45بەڵکو لە پێناویان یادی ئەو پەیمانەیان بۆ دەکەمەوە کە لەگەڵ باوباپیرانیان بەستم، ئەوانەی لەبەرچاوی نەتەوەکان لە خاکی میسرەوە دەرمهێنان هەتا ببمە خودای خۆیان. من یەزدانم.“»\n46ئەوانە فەرز و یاسا و ڕێنماییەکانن کە یەزدان لەنێوان خۆی و نەوەی ئیسرائیلدا داینا، لە شاخی سینا لەسەر دەستی موسا.\nKSS : لێڤییەکان 26


وتووێژ:درووستبوونی ئێسک - ویکیپیدیا، ئینسایکڵۆپیدیای ئازاد\nیەکەم؛ کتێبی قوتابخانە سەرچاوەیەکی باش نیە بۆ ئینسایکلۆپێدیا. دووھەم؛ پێشتریش وتراوە تکایە ناونیشانی سەرچاوەکان بە دروستی بدرێ، بۆ نموونە سەبارەت بە کتێب: نووسەر، وەرگێڕ، "ناوی کتێب،" چاپخانە، ساڵی چاپ، شار یان وڵات. سپاس. پیرەھەڵۆ (وتووێژ) ٢٠:٥٥، ٧ی ئابی ٢٠١٤ (UTC)\nمن [بەئێسک بوون] پێشنیار دەکەم. "دروستبوونی ئێسک" هەڵەیە. Aminijian (لێدوان) ٢١:١٩، ٧ی ئابی ٢٠١٤ (UTC)\nبەئێسک بوون گونجاوترە. پیرەھەڵۆ (وتووێژ) ٢٢:٤٩، ٧ی ئابی ٢٠١٤ (UTC)\nسەلام، نازانم کێشە چییە ئەگەر پەرتووکی خوێندنگە، سەرچاوە بێت بۆ بابەتەکان، ئەگەر سەرچاوەیەکی باشتر ھەبێت، ئەوا بەکاری دێنم، بەس کە نییە، چی بکەم. | سەبارەت بە سەرچاوە پێم وابێ ھەر ئەوەندە پێویستە کە نووسیومە، ئەگەر پێشتان باشە ژمارەی لاپەڕە و شتی تریش دەنووسم. | سەبارەت بە ناوی وتارەکانیش چ ناوێک بە گونجاو دەزانن، ھەڵی بژێرن، من ھەر ناوی سەرچاوەکان دادەنێم، ئەگەر ناوەکان ھەڵە یان گونجاو نەبن، ئەوا پەیوەندی بە وەزارەتی پەروەردەی ھەرێم ھەیە، کە ئەوان لەوانەیە ئاگاداربن چ کەسانێک ئەم ناوانەیان ھەڵبژاردووە. سەرچیا خورشید وتووێژ ١٠:٤٥، ٨ی ئابی ٢٠١٤ (UTC)\nسپاس، سەرچیای ئازیز، یەکەم؛ سەرچاوە شتێکە کە خوێنەران بڕۆن شتی زیاتری تێدا بخوێننەوە و پەرە بە زانیارییەکانیان بدەن. کتێبەکانی قوتابخانە ھیچ کام ئەوەندە قووڵ و پەرە پێدراو نین کە لە ئینسایکڵۆپێدیایەکدا وەکوو سەرچاوە بە کار بھێنرێن. ھەرچەن لە کوردیدا بە ھۆی کەم بوونی سەرچاوەی زانستیەوە دەتوانین ئاماژە بە پەرتووکەکانی وەزارەتی پەروەردە بکەین، بەس باشتر وەھایە سەرچاوەی دیکەشی لە پاڵدا دانێین.\nدووھەم؛ ئەوانەی کە نووسیومە شتێکی باو و نێونەتەوایەتی و پێویستە بۆ ئاماژە کردن بە سەرچاوەیەک. لاپەڕە پێویست نیە. ناوی وەزارەتی پەروەردەم بە وتارەکە زیاد کرد.\nسێھەم؛ بەڵێ ئەو ناوە لە لایەن نووسەرەکانی کتێبەکەوە پێشنیار دراوە، بەس ئێمە لێرەدا وەکوو ئەندامانی ویکیپیدیا دەتوانین ھەوڵ بدەین ناوی گونجاوتر و جوانتر بۆ وتارەکان بدۆزینەوە.\nسپاس. پیرەھەڵۆ (وتووێژ) ١٢:٢٠، ٨ی ئابی ٢٠١٤ (UTC)\nسەرچیا گیان من دەست خۆشیت لێ دەکەم، تۆ وەکوو خوێندکارێک کارێکی زۆر جوان دەکەی. هەموو ساڵێک چەندهەزار کەس لە قوتابخانەکانی هەرێمی کوردستان وانە دەخوێنن بەڵام هیچکامیان ئازایی تۆیان نەبووە کە بێن و پەرە بە زانست بە زمانی دایکیان بدەن. مادیوتووێژ (١٨ی گەلاوێژی ٢٧١٤) ١٧:٢٢، ٩ی ئابی ٢٠١٤ (UTC)\nوەرگیراو لە «https://ckb.wikipedia.org/w/index.php?title=وتووێژ:درووستبوونی_ئێسک&oldid=412464»\nئەم پەڕەیە دواجار لە ١٧:٢٢ی ٩ی ئابی ٢٠١٤ نوێ کراوەتەوە.


ئەبو بەکر ئەلبەغدادى\nعێراقییە و دامەزرێنەرى ڕێکخراوى دەوڵەتى ئیسلامییە، ئەو دەوڵەتەى کە لە ساڵى ٢٠١٤دا ناوچەیەکى فراوانى لە هەردوو وڵاتى عێراق و سوریا داگیرکرد، ڕێکخراوەکە وەکو خەلیفەى موسوڵمانان ناوى برد و داواى لەسەرجەم موسولمانان کرد لە تەواوى جیهانەوە بەیعەتى پێبدەن، ئارەزووى لە یارى تۆپێنە، لەژێر فەرماندارى ئەبو موصعەب زەرقاویدا لەگەڵ سوپاى ئەمریکادا شەڕى کردووە، بۆیە لە ساڵى ٢٠٠٥ دا دەستگیر دەکرێت و چوار ساڵ لە گرتووخانەى بوکا لە شارى بەسرە زیندانى دەکرێت.\nئیبراهیم عەوواد ئیبراهیم ئەلسامەڕائی ئەلبەدرى - ناسراو بە ئەبو بەکرى بەغدادى - لە ساڵى ١٩٧١ لە شارى سامەرڕا لە عێراق لە خێزانێکى ئایین پەروەرى سەر بەهۆزى ئەلبەدرى لەدایک بووە.\nڕاپۆرتێکى ڕۆژنامەى تەلگراف بڵاوى کردۆتەوە کە بەغدادى لە تەمەنى ١٨ ساڵیدا لە گەڕەکى ئەلتەبەجى لە شارى بەغداد نیشتەجێ دەبێت، لەوێ بڕوانامەى بەکالۆریۆس و ماستەر لە زانکۆى زانستە ئیسلامییەکان بەدەست دەهینێت، پاشان ساڵى ٢٠٠٠ بڕوانامەى دکتۆرا لە یاسای ئیسلامییدا لە هەمان زانکۆ بەدەست دەهینێت.\nتاوەکو ساڵى ٢٠٠٤ بەغدادى لەهەمان گەڕەکدا نیشتەجێ دەبێت، لە خانویەکدا ژیاوە کە بەشێک بووە لەو مزگەوتەى کە تیایدا بۆ ماوەى ١٤ ساڵ وتاربێژ و پێش نوێژى تیادا کردووە، دواتر بەهۆى ناکۆکى لەگەڵ ئەو کەسەى کە مزگەوتەکەى دروست کردووە و لەگەڵ دانیشتووى گەرەکەکە ئەو شوێنە جێ دەهێڵێت.\nتاوەکو ساڵى ٢٠٠٦ و کوژرانى زەرقاوى لەلایەن سوپاى ئەمریکاوە لە ئاکامى گورزیکى ئاسمانیدا، ناوبراو لەژێر فەرمانڕەوایەتى زەرقاوى لە عێراقدا لەگەڵ سوپاى ئەمریکادا جەنگاوە، دواتر لەژێر فەرمانڕەوایەتى ئەبوعومەر ئەلبەغدادیدا درێژەى بە شەڕکردن داوە تاوەکو ناوبراو – ئەبو عومەر ئەلبەغدادی- لە ساڵى ٢٠١٠دا لەلایەن سوپاى ئەمریکاوە کوژرا، لەو ساڵەدا بەغدادى سەرۆکایەتى ڕێکخراوى دەوڵەتى ئیسلامى گرتە دەست.\nبە سوود وەرگرتن لە شۆڕشی سوریا لە ساڵى ٢٠١١، بەغدادى یاریدەرەکەى بە ناوى ئەبو موحەمەد ئەلجۆلانى نارد بۆ سوریا تاوەکو شوین پێیەک بۆ ڕێکخراوەکەى لە سوریا دروست بکات، لەوێ " بەرەى نوصرەى" دامەزراند کە چەند تەقینەوەیەکى گەورەى لەدژى ڕژێمى سوریا ئەنجام دا و بەوەش بوو بەژمارەیەکى قورس لە چوارچێوەى هێزە نەیارەکانى سوریادا.\nلە نیسانى ٢٠١١ لە تۆمارێکى دەنگیدا بەغدادى دووپاتى کردەوە کە " بەرەى نوصرە" لە سوریا درێژکراوەى دەوڵەتى ئیسلامییە لە عێراق، لەو تۆمارەدا هەردوو ناوى " بەرەى نوصرە" و " دەوڵەتى ئیسلامى لە عێراق" پێکەوە بەستەوە وناوى نا " دەوڵەتى ئیسلامى لە عێراق و شام".\nبەغدادى داواکارییەکانى ئەیمەن زەواهیرى سەرۆکى ڕێکخراوى قاعیدەى پشت گوێ خست کە تیایادا داواى لە بەغدادى دەکرد کە سوریا بۆ بەرەى نوصرە بەجێ بهێڵێت، بەڵکو چالاکییەکانى خۆى لە باکور و ڕۆژهەڵاتى سوریا لە ماوەى ساڵانى ٢٠١٢ بۆ ٢٠١٣ فراوانتر کرد، لەگەڵ یەکەکانى سوپاى سوریادا کەوتە شەڕەوە، بەڵام بەشێوەیەکى گشتى تەواوى تواناى خۆى خستبووە گەر بەمەبەستى بەڕەنگاریبوونەوەى یەکە سەربازییەکانى هێزەنەیارەکانى ڕژیمى سوریا.\nڕۆیتەرز لەسەر زارى یەکێک لە تیرۆریستەکانى داعشەوە دەگێڕێتەوە کە بەغدادى تاکە کەس بووە کە بەیعەتى بە ئەیمەن زەواهیرى نەداوە پاش کوژرانى ئوسامەى بن لادن کە داواى لێکردووە کە دەوڵەتى ئیسلامى لە عێراق و شام دابمەزرێنێت.\nلە ٢٩ ى حوزەیرانى ساڵى ٢٠١٤ دا ڕێکخراوى دەوڵەتى ئیسلامى " خەلافەتى ئیسلامى" ڕاگەیاند و هەروەها بەغدادى وەکو خەلیفە و ئیمامى موسڵمانانى ناونا، لە هەمانکاتدا داواى لە سەرجەم گروپە جیهادییەکانى جیهان کرد کە بەیعەت بە بەغدادى بدەن و ملکەچى فەرمانەکانى بن.\nبۆ یەکەم جار بەغدادى لە تۆماریکى ڤیدیۆییدا لە ٤ ى تەموزى ٢٠١٤ وەکو وتاربێژێک لە مزگەوتى گەورەى شارى موصڵ دەرکەوت، لە ٢٩ ى نیسانى ٢٠١٩ دا جارێکى دیکە لە تۆمارێکى ڤیدیۆییدا دەرکەوتەوە.


Wp/hac/دەسپێک - Wikimedia Incubator\n< Wp | hac(Redirected from Wp/hac/دەسپەنەکەردەی)\nWp > hac > دەسپێک\nخێر بێدێ پەی ویکیپیدیای\nزانستنامەیوی ئازاد کە هەر کەسیو متاوۆ دەسکاریش بکەرۆ. 74 وتار بە زوانی کوردی (هۆرامی)\nبیرکاری زانست تەکنۆلۆژیا کولتوور و ھونەر کۆمەڵگا ژیونامە جوگرافیا دیرۆک کوردستان\nفۆلکلۆر واچێوه لاتینیه‌نه و جه دوێ به‌شێ « Folk » به ماناو زانست یام فه‌رهه‌نگ و « Lore » به ماناو ڕه‌گه‌ز، تاقمه یام خه‌ڵک وه‌شه بیێنه و ئه‌گه‌ر گه‌ره‌کما بۆ شێوەزوانی هه‌ورامیه‌نه واچێوه یام ده‌سه واچێوش په‌ی بیۆزمێوه و وه‌راوه‌رشه‌وه بنیه‌یمێره کریۆ واچمێ فه‌رهه‌نگوو خه‌ڵکی یام عه‌وامی، فۆلکلۆر به گردوو له‌ق و پۆ فه‌رهه‌نگوو کۆمه‌ڵگه‌یوی پێسه؛ داب و نه‌ریتا، یه‌سنا، تازیا، ئایینا، باوه‌ڕا، زانیارییا، هۆنه‌ر و ئه‌ده‌بیاتیش ماچانێ که چی وتاره‌نه مه‌به‌س ئه‌ده‌بیاتی فۆلکلۆریکا نه‌ک فۆلکلۆر به گردی.\nمتاڤی واچی ماوێوی فره نیا که هه‌میه‌توو گلێره‌وه بیه‌ی فۆلکلۆری پێسه زانستیوی به که‌ڵکی په‌ی ترۆق و وه‌رلوای فه‌رهه‌نگوو وه‌ڵاتیوی جه وه‌رهۆرزی دلێڕاسینه‌نه (خاورمیانه) که‌وته‌ن به‌ر و په‌ی ویرمه‌ندوو ئا وه‌رکه‌شیه تانپه‌ڕیش دیاریش دان، ئی زانستیچه پێسه فره‌و زانسته ئانزانیه‌کا جه دنیای مۆدێڕنه‌نه هۆرزگای بنه‌ڕاییش وه‌ڵاته وه‌رنیشته‌کێ بیێنێ و رۆشنویره‌کێشا یۆوه‌م که‌ڕه‌ت قه‌ڕنۆ هه‌ژده‌یه‌نه به شێویوی ئاکادێمیک که‌وتێنێ شۆنۆ گلێره‌وه که‌رده‌ی فۆلکلۆروو نیشتگاکاشا، تا تاڤانشا باره‌سه‌ی که‌له‌پووریشا فره که‌رده‌ن، به ئامای گێڵیاره‌کا و وه‌رهۆرز ئه‌ژناسه گه‌وره‌کا پێسه هانری ماسه‌ی فه‌رانسه‌یی، کریستێنسێنی دانمارکی، ژۆکۆفسکی رووسی و....... په‌ی ناوچه‌که‌ی به تایبه‌ت ئێرانی و په‌یجۆرکه‌رده‌یشا جه باره‌و فه‌رهه‌نگی فارسیه‌ره، رۆشنویره فارسه‌کێچ چڵه‌کیه‌ینێره، ئامه‌ینێوه پوێره و په‌ی فره‌ته‌ر نه‌فه‌وتیه‌ی فۆلکلۆریشا که‌وتێنێ هه‌رمانه و کچێو شۆنۆ شۆڕشوو مه‌شرووته‌یه‌ره که‌سانیوی چنه‌ئامه‌ی پێسه عه‌لی ئه‌کبه‌ر دێهخۆدا و مۆحه‌مه‌د عه‌لی جه‌مالزاده جه کتێبه‌کاشانه به نامێ ئه‌مسال و حه‌که‌م(آمثال و حکم) و یۆ بێ، یۆ نه‌بێ(یکی بود، یکی نبود) ده‌سشا که‌رد به گلێره‌وه که‌رده‌ی واچه کۆنه‌کا و قسه وه‌ڵینیه‌کا که ئا وه‌خت خه‌ریکێ فه‌وتیه‌ی بێنێ و ڕاشا وازه که‌رده په‌ی ئه‌و نویسه‌ره‌کا به‌ڵام متاڤی واچی سادێق هێدایت نویسه‌ری گه‌وره‌ی فارسی زوان بنه‌ڕه‌ت بڕوو گلێره‌وه که‌رده‌ی فۆلکلۆری به شێویوی ژیرانه و عێلمی جه ئێرانه‌نه بێ و جه دوێ کتێبێشه‌نه به نامێ ئۆسانه(اوسانه) ١٣١٠ و فیڵ خانه(نیرنگستان) ١٣١٣ی رۆجیاری هۆنیی و گۆرانیێ نه‌ته‌وه‌یێش کۆ که‌ردێوه و دماشه‌ره دۆکتر په‌رویز ناتێل خانله‌ری جه ژماره‌کاو یه‌رێ تا ششوو وه‌ڵاکریاو قسه(سخن) مانگۆ سیاوکاموو ١٣٢٣ تا ساناڵێ ١٣٢٤ی رۆجیاری به ته‌گبیریوی ژیرانه داواش جه وه‌رده‌نگه‌کاش که‌رد تا ئا نویستێ یام زانیاریێ که هه‌نێشا لاوه و مزاناشا پنه کیاناشا په‌ی نام و نیشانوو وه‌ڵاکریای، خه‌ڵکیچ فره وه‌شا ئاما، لوه‌ی پێوه‌یشه‌وه و خانله‌ری تاڤاش فره‌و ئا گۆرانیا، ئه‌فسانا و هۆنیا که خه‌ته‌روو دلێنه‌شیه‌یشا بێ بیۆزۆشاوه و وه‌ڵاشا که‌رۆوه، دماو چن ساڵاره گلێرگاو خه‌ڵک ئه‌ژناسای ئێرانه‌نه کریاوه. نه‌ته‌وه‌و کوردیچ چی ویس، سی ساڵه‌نه یاوانه‌نه هه‌میه‌توو گلێره‌وه که‌رده‌ی گۆرانیا، ئه‌فسانا، ڕازه ڕه‌سه‌نا و به ئه‌ره‌نیای گلێرگا ئارشیڤیه‌کا خه‌ریکێنێ سامانی فۆلکلۆری وێشا پارێزنا به‌ڵام بێ هیچ شکێوه مشیۆم به داخێوه گرانه‌وه واچوو که هه‌ورامان پا گردوو فۆلکلۆره ده‌وڵه‌مه‌نه‌وه که باره‌سه‌یش به باره‌سه‌ی ویه‌رده‌ی په‌ڕ جه شانازی وه‌ڵاته‌که‌یمانا و پا ژیاره‌وه و پا شۆنه‌ما به‌پیته‌وه که‌س لاش نه‌که‌رده‌نه‌وه لا فه‌رهه‌نگ و ئه‌ده‌بیاتیش و به شێویوی ڕێک و پێک و ژیرانه هیچ که‌سی قۆڵێش هۆرنه‌ماڵه‌ینێ په‌ی گلێره‌وه که‌رده‌ی و تۆمار که‌رده‌ی فۆلکلۆریش، هه‌ر چن ئا هه‌رمانێ تا ئیسه کریه‌ینێ ئاستوو وێشانه فره یاگۆ ده‌س وه‌شی و پنه‌زانه‌یه‌نێ به‌ڵام وه‌سێ نیه‌نێ و نه‌یاڤه‌ینێ گردوو له‌قه‌کاو فۆلکلۆروو هه‌ورامانیه‌ره، ئه‌گه‌ر گه‌ره‌کما بۆ به ته‌رزیوی زانستی ته‌ر بدیه‌یمێ په‌ی فۆلکلۆروو نیشتگاکه‌یما مشیۆم به‌شش که‌رمێ به چن پاژا پێسه؛ ئه‌فسانه، ڕازه(داستانه)، گۆرانیه، قسێ وه‌ڵینیا که چیه‌ولا به پاو هازۆ خامه لاوازه‌که‌یم پنه‌م وه‌شا بلوو دلێ تان و پۆ ئی پاژاره، تا وا یاگێ کریۆم پنه په‌ی وه‌رده‌نگوو وتاره‌که‌ی ڤزوو سارا که تا ئیسه ئا پاسه مشیۆم بۆ نه‌یاڤه‌ینمێ ئه‌ده‌بیاتی فۆلکلۆریکوو هه‌ورامانیه‌ره‌و گردێما وه‌رێژما دان سامانی ئه‌ده‌بی و ویه‌رینی مه‌حاڵه‌که‌یما.\n٤و ئابی: شاعیروو کوردی شێرکۆ بێکەس جە ستۆکھۆڵمەنە کۆچی دمایی کەرد\n٣١و تەممووزی: فەلەکەدین کاکەیی نویسەر و ڕۆشنویری کورد و وەزیری پێشووی ڕۆشنویری بە ناوەشیێوی کتتوپڕ کۆچی دمایی کەرد.\n٢١و تەمموزی:فلیپ بووە پاشای نوێو بەلجیکای جەدمای ڕادەستکردنی دەسەڵات لەلایەن ئالبێرتی دووەمی باوکی.\nویکیپیدیا ئینسکلۆپیدیێوی ئازادی ئینته‌رنێتیا که به ده‌سو به‌شداربیه وێبه‌خشه‌کاش جه سه‌رانسه‌رو جیهانیه‌نه پێک ئامان، ته‌ماشه‌که‌رده‌ی و به‌کارئاوردۆ ناوه‌ڕۆکو ویکیپیدیای ئازادا، ویکیپیدیا ده‌ستۆ نویسه‌را یان چاودێری تایبه‌تیێش نییه‌نێ و گرکه‌س سه‌رۆ ئینته‌رنێتیۆ متاوۆ ده‌ستکاری و چاودێری وتاره‌کاش که‌رۆ.\nبەشداری جە ویکیپیدیانە\nویکیپیدیای کوردی شوێنێکە بۆ پەرەپێدان و ناساندنی زمان و چاندی کوردی و کۆکردنەوە زانیارییەکانمان لە یەک جێگەدایە. بەشداریی ھەموو کەسێک ڕاستەوخۆ دەخرێتە ویکیپیدیای کوردی و پێویستی بە پەسەندکردنی کەس نییە. بۆ بەشداریکردن لە ویکیپیدیای کوردی پاش ئاشنابوون لەگەڵ ویکیپیدیا سەرەتا دەبێ بتوانی کوردی بە باشی بنووسی و بە باشی تایپی بکەیت. ویکیپیدیا ژمارەیەکی زۆری وتاری ھەیە بەڵام بۆ ھەر بابەتێک دەبێ تەنیا یەک وتار ببێت. بە دەستکاریکردن و چاککردنەوەی ھەڵەکانی وتارەکان ببە بەکارھێنەرێکی چالاک و پاشان خۆت لە سەرەتاوە وتار بنووسە.\nھەموو بەکارھێنەرێک لێرە بە خۆبەخشانە بەشداری دەکات و تەنیا لە سیاسەتەکان پەیڕەوی دەکرێ نەک لە ھیچ تاکە کەسێک. بۆ باشترکردنی وتارەکان بەکارھێنەران ھەردەم قسەوباس و خاڵەکانی خۆیان لە پەڕەکانی وتووێژی تایبەتدا دەردەبڕن. ویکیپیدیای کوردی پێشوازی لە بیروڕاکان و وتووێژەکانی ھەموو بەکارھێنەرێک دەکات سەبارەت بە ھەموو بەشەکانی.\nوەروە جە نۆروێژەنە\nCommons - ئەمباروو میدیای MediaWiki - پەرەپێدانی نەرمامێر Meta-Wiki - ڕێک‌وسەو پرۆژەکاو ویکیمیدیای\nWîkîçavkanî - کتێبخانە Wîkîferheng - وشەنامە Wîkîgotin - کۆگاو وتەکای\nWîkînûçe - دەنگوباس Wîkîpirtûk - وانە و ڕاهنمایی Wikispecies - پنەڕیسوو جۆرەکاو گیانەوەرا\nWikiversity - وەسیلەکاو فێرکاری Wikivoyage - ڕاهنماییو سەفەری ویکیدراوە - بنکەی زانیاری\nزاراوەکاو زوانی کوردی\nسۆرانی • کورمانجی • کوردیو وارین • لەکی • زازاکی • لوڕی\nRetrieved from "https://incubator.wikimedia.org/w/index.php?title=Wp/hac/دەسپێک&oldid=4588270"\nLast edited on 27 June 2019, at 23:58\nThis page was last edited on 27 June 2019, at 23:58.


پسپۆڕان سوود و زیانی خۆراکەکان رەتدەکەنەوە | KURDPLAT\nپسپۆڕان سوود و زیانی خۆراکەکان رەتدەکەنەوە\nکوردپلات 1/30/2022 02:38:00 م ليست هناك تعليقات\nپسپۆڕێکی بواری خۆراکیی تورکی دەڵێت، هەندێک بۆچوونی هەڵە سەبارەت بە سیستەمی خۆراکیی تەندرووست لەناو خەڵکدا باوە، بۆنمونە دەوترێت زیادکردنی لیمۆ بۆناو ئاو دەبێتە هۆی دابەزاندنی کێشی جەستە، هەروەک هیچ پەیوەندییەک لەنێوان خودی نان و زیادبوونی کێشدا نییە ئەگەر بێت و ماددەی تری لەگەڵدا تێکەڵ نەکرێت.\nپینار دەمیر کایا خانمە پسپۆڕی بواری خۆراکیی بە رۆژنامەی "سەباح"ی تورکی راگەیاندوە، کاتێک مرۆڤ کەمدەجوڵێت و بڕێکی زۆر خواردن دەخوات و سیستەمێکی خۆراکیی ناتەندرووستیش پەیرەو دەکات، بەدڵنیایی کێشی جەستەی مرۆڤ زیاد دەکات، کە بەهۆیەوە سیستەمی بەرگریی جەستەش دادەبەزێت، جگە لەوەی هۆکارە بۆ تووشبوون بە چەندین نەخۆشیی وەک نەخۆشیی شەکرە و نەخۆشییەکانی دڵ و لوولەکانی خوێن.\nدەشڵێت" نان خۆی لەخۆیدا نابێتە هۆی زیادبوونی کێش و هیچ زیانێکی نییە، بەڵام نابێت ئەوەمان لەیاد بچێت کە هەموو شتێک دەکەوێتە سەر جۆری نانەکە و ئەو بەرهەمانەی لەگەڵیدا تێکەڵ دەکرێت، جگە لەوەی بۆچوونێکی هەڵە هەیە بەوەی زیادکردنی لیمۆ بۆناو ئاو دەبێتە هۆی دابەزاندنی کێش کە ئەوە راست نییە، بەڵام ئەوەندە هەیە کە رۆڵی دەبێت لە زیادکردنی ڤیتامین سی کە سیستەمی بەرگریی جەستە بەهێز دەکات".


کوردستان بە درێژایی مێژوو زۆر بلیمەتی پێشکەش بە کۆمەڵگای جیهانی کردووە - جام کوردی\nکوردستان بە درێژایی مێژوو زۆر بلیمەتی پێشکەش بە کۆمەڵگای جیهانی کردووە\nپارێزگای کوردستان لە وتارەکەی لە دەستپێکی کۆنگرەی ناودارانی کورد ڕایگەیاند کە کوردستان بە درێژایی مێژوو بلیمەتانی زۆری پێشکەش بە کۆمەڵگای جیهانی کردووە.\nبە پێی ڕاپۆرتی جام کوردی، بەهمەن مورادنیا پارێزگاری کوردستان لە دەستپێکی کۆنگرەی نێونەتەوەیی ناودارانی کورد لە هۆڵی مەولەویی زانکۆی کوردستان لە شاری سنە وتارێکی پێشکەش کرد.\nناوبراو وتی: هەموو هەوڵ و ماندووبوونی بەڕێوبەرانی کۆنگرەی ناودارانی کورد، ناساندنی هونەر، کەلتوور و مێژووی دێرینی کوردستان بووە بۆ ئەوەی ئەم بەشەی بەهەشتی خودا لە سەر زەوی، باشتر و کاریگەرتر لە پێش، بە جیهان بناسرێت.\nوتیشی: لەم کۆنگرەیەدا میوانانی کورد بە زاراوەی جۆربەجۆر لەوانە کورمانجی، زازایی، سۆرانی، کەڵهۆڕی، مۆکری، ئەردەڵانی و گەڕوووسی قسە دەکەن و ئەمەش خۆیای دەوڵەمەندی فەرهەنگی و زمانی کوردییە.\nپارێزگای کوردستان جەختی لە سەر ئەوەش کردەوە کە ئامانجی مەزنی هونەرمەندان و ناودارانی کورد خزمەت بە ئێران و ئێرانی بووە و لە ساڵانی پێشوودا نەمانتوانیوە لە ئاستی پێویستدا ئەو بلیمەتانە بناسێنین و کۆنگرە بە دوای بە دیهێنانی ئەم ئامانجەیە.\nموراد نیا ئاماژەی بەوەش دا کە بە بەڕێوەچوونی کۆنگرەی ناودارانی کورد، پەیامی ئاشتی، یەکگرتوویی و تەبایی بە دونیا ڕادەگەیێنێت.\nئاماژەشی بە نێزیک بوونی زمانەکانی فارسی و کوردی دا و سوپاسی سەرۆک کۆماری کرد بۆ ئەو پەیامەی بۆ کۆنگرە ناردی و هەروەها ماندووبوونی بەڕێوبەرانی کۆنگرە لەوانە وەزارەتی ناوخۆی ئێران، وەزارەتی فەرهەنگ و خوێندنی باڵا و ئیتیڵاعات، ئەنجومەنی شار و شارەوانیی سنە، کەناڵی تەلەفزیۆنیی کوردستان و میدیاکارانی بەرزنرخاند.\nیەکەمین کۆنگرەی ناودارانی کورد بە ئامادەبوونی بەرپرسانی باڵای ئێران و بە بەشداریی گەورە ناوداران و بلیمەتانی کورد پێش نیوەڕۆی ئەمڕۆ سێ شەمە ۱۱ی پووشپەڕی ١٣٩٨لە شاری سنەی ناوەندی پارێزگای کوردستان دەستی بە کارەکانی کرد.\nعەلی یوونسی یاریدەدەری سەرۆک کۆماری ئیسلامی ئێران بۆ کاروباری ئیتنیکەکان یەکێک لە بەشداربووانی مەراسیمی کردنەوەی کۆنگرە بوو کە پەیامی حەسەن ڕۆحانی سەرۆک کۆماری بۆ کۆنگرە خوێندەوە.\nلەو کۆنگرەیەدا ڕێز لە ۳۰ کەسایەتی و ناوداری کورد لە بوارە جۆراوجۆرەکانی زانست، هونەر و فەرهەنگ و وەرزش و ئەدەبیات لە ئاستی جیهان و ٥ کوردناس دەگیردرێت.\nجام کوردی موراد نیا ۆنگرە ناوداران کورد سنە


زانکۆی سلێمانی و بۆخومی ئەڵمانی کۆنفرانسێکی زانستی هاوبەش ئەنجامدەدەن - College of Humanities | University of Sulaimani\nزانکۆی سلێمانی و بۆخومی ئەڵمانی کۆنفرانسێکی زانستی هاوبەش ئەنجامدەدەن\nposted Apr 8, 2019, 11:51 AM by Barham Khalid Ahmed\nهەردوو زانکۆ زانکۆی سلێمانی و زانکۆی بۆخومی ئەڵمانی رێکەوتنێکی زانستییان ئیمزاکرد بۆ ئەنجامدانی کۆنفرانسێکی نێودەوڵەتی هاوبەش لە بواری کاری کۆمەڵایەتی کە بڕیارە مانگی ئۆکتۆبەری ئەمساڵ لە سلێمانی بەڕێوەبچێت.\nرۆژی دووشەممە ٨ی٤ی ٢٠١٩ هەریەک لە د.ئیبتیسام ئیسماعیل، راگری کۆلێژی زانستە مرۆڤایەتییەکانی زانکۆی سلێمانی و د.چنور قادری، یاریدەدەری سەرۆکی زانکۆی بۆخومی ئەڵمانی بۆ کاروباری زانستی رێکەوتنێکیان ئیمزاکرد بە مەبەستی ئەنجامدانی کۆنفرانسێکی زانستی نێودەوڵەتی تایبەت بە بواری کاری کۆمەڵایەتی کە کارەکانی لە کۆتایی مانگی ئۆکتۆبەری ئەمساڵ بەڕێوەدەچێت.\nهاوکات هەردوو زانکۆ چەند لیژنەیەکیان پێکهێنا بە مەبەستی ئامادەکاری بۆ ئەنجامدانی کۆنفرانسەکەو هەر ئەمڕۆش یەکەمین کۆبونەوەی ئامادەکاری کراو تێدا هێڵە گشتییەکانی کۆنفرانسەکە دیاریکران و لە ئایندەیەکی نزیکدا سەرجەم زانیارییەکانی تایبەت بە کۆنفرانس بۆ توێژەران دەخرێنەڕوو.


شاندێ دان وستاندکارێ حکومەتێ دێ چیتە پەرلەمانی | DUHOK TV\nHome دەنگ و باس شاندێ دان وستاندکارێ حکومەتێ دێ چیتە پەرلەمانی\nشاندێ دان وستاندکارێ حکومەتێ دێ چیتە پەرلەمانی\nبریارە ل رۆژا دوشه‌مبیا بهێت شاندێ دانوستاندكار یێ حكومه‌تا هه‌رێما كوردستانێ، ب سه‌روكاتیا قوباد تاله‌بانی جێگرێ سه‌رۆك وه‌زیرێ هه‌رێمێ بهێنه په‌رله‌مانێ كوردستانێ و ئه‌نجامێن دانوستاندنێن خو دگه‌ل به‌غدا روون بكه‌ن.\nسامان ئه‌حمه‌د، رێڤه‌به‌رێ راگه‌هاندنا په‌رله‌مانێ كوردستانێ، د داخویانیه‌كا تایبه‌ت دا بۆ مالپه‌رێ فه‌رمى یێ په‌رله‌مانێ كوردستانێ راگه‌هاند، هه‌ر ئێك ژ وه‌زیرێ دارایى و ئابوورى، وه‌زیرێ پلاندانان و وه‌زیرێ هه‌رێمێ بۆ كاروبارێن دانوستاندنێ دگه‌ل به‌غدا، سكرتێرێ ئه‌نجوومه‌نێ وه‌زیران و سه‌روكێ فه‌رمانگه‌ها هه‌ماهه‌نگى و دووڤچونێ، ب ئاماده‌بوونا جێگرێ سه‌روكێ حكومه‌تێ دێ ل په‌رله‌مانێ كوردستانێ ئاماده بن.\nگوت ژى ، شاندێ دانوستاندكار دێ دگه‌ل سه‌روكاتییا په‌رله‌مانى و سه‌روكێن فراكسیونان و لژنێن دارایى و كاروبارێن ئابوورى، كاروبارێن یاسایى ، ووزه و سامانێن سروشتى كوم بیت و دووماهیك ئه‌نجامێن رێكه‌فتنا هه‌ولێرێ و به‌غدا بێخنه به‌رده‌م په‌رله‌مانى و هووركاریێن گفتوگویێن خو دگه‌ل به‌غدا بۆ په‌رله‌مانى روون بكه‌ن.


تورکیا هێزی زیاتر دەنێرێتە سیدەکان - RojNews\nتورکیا هێزی زیاتر دەنێرێتە سیدەکان\nبەڕێوبەری شارەدێی سیدەکان ئاشکرایدەکات، کە "سوپای تورکیا لە دوای تۆپبارانکردنی ناوچەکانی سیدەکان، هێزی زیاتری لە سنورەکەدا جێگیرکردووە"، دەشڵێت: ئێمه سه‌رووی خۆمان لە هاتنی ئەو هێزەوە ئاگادارکردووەته‌وه.\nچەند ڕۆژێکە سوپای تورک له سنووری شاره‌دێی سیده‌کانی شارۆچکه‌ی سۆران-ی پارێزگای هه‌ولێر دەستی بە ئۆپەراسیۆن کردووە و گەریلاکانی هەپەگەش وەڵامیان دەدەنەوە.\nئیحسان چه‌له‌بی، به‌رێوه‌به‌ری شاره‌دێی سیده‌کان به رۆژنیوزی وت:"پێکدادانی گه‌ریلاکانی په‌که‌که و سوپای تورکیا لە سنوورەکە بەردەوامیی هەیە".\nئیحسان چەلەبی، وتیشی:"دوای ئه‌وه‌ی له سێ ڕۆژی ڕابردوودا تورکیا به فڕۆکه‌ی جه‌نگی بۆردوومانی ده‌وروبه‌ری به‌رمیزه‌ی کرد له هه‌مان شه‌ویشدا به‌چه‌ند هەلیکۆپته‌رێک ژماره‌یه‌ک سه‌ربازی له گه‌لی ڕه‌ش و به‌رزایه‌کانی به‌رمیزه جێگیرکرد".\nبەڕێوبەری شارەدێی سیدەکان، ئاشکراشیکرد:"دوای ئه‌وه‌ی دوێنێ تۆپخانه‌کانی تورکیا تۆپبارانی سیده‌کانیان کرد، شەوەکەی هێزێکی زیاتری هێناوه‌ته هه‌مان شوێن، به‌ڵام هێزه‌که تائێستا هیچ جموجوڵیان نه‌بووه".\nناوبراو، وتیشی:"هاتنی ئه‌و هێزه و زیاتربوونی پێکدادانه‌کانیش دۆخی سنوری سیده‌کانی ئاڵۆزترکردووه، ئێمه له باره‌ی هاتنی ئه‌و هێزه سه‌روو خۆمان ئاگادارکردووەته‌وه".\nلەبارەی زیانەکانی بۆردوومانەکانی چه‌ند ڕۆژی ڕابردوو، ئیحسان چەلەبی، وتی:"هیچ زیانی گیانی و ماددیی نه‌بووه".\nبەپێی زانیارییەکانی ڕۆژنیوز، ئەو هێزەی سوپای تورک، لە به‌رزاییه‌کانی به‌رمیزه و گه‌لی ره‌ش و ته‌کین تاشانه‌شان له سنوری ئیداره‌ی شاره‌دێی سیده‌کان جێگیربوون و ١٠ کیلۆمه‌تر سنووری هه‌رێمی کوردستان-یان بەزاندووە.


شاندێکى یەکیەتیى لاوانى دیموکراتى لە کوردستانى عێراق سەردانى یەکیەتیى لاوانى دێموکراتى کوردستانى ئێرانیان کرد | Lawan Deutschland\nشاندێکى یەکیەتیى لاوانى دیموکراتى لە کوردستانى عێراق سەردانى یەکیەتیى لاوانى دێموکراتى کوردستانى ئێرانیان کرد\nژوئن 6, 2012 · بدست lawandeutschland\t· در لاوان.\t·\nرۆژى دووشەممە رێکەوتى 15 / 3 / 1391 شاندێکى یەکیەتیى لاوانى دیموکراتى لە کوردستانى عێراق بە سەرپەرەستى بەرێزان\nسامان قەرەچوغى سکرتێرى رێکخراو ، هەژار شەوقى ئەندامى مەکتەبى سکرتاریەت ، دارا قەرەنى ئەندامى مەکتەبى سکرتاریەت ، رابەر کەریم ئەندامى مەکتەبى پەیوەندییەکانى ناوەند، سەردانى یەکیەتیى لاوانى دێموکراتى کوردستانى ئێرانیان لە هەولێر کرد و لە لایەن هاورێیان فوئاد خاکى بێیگى سکرتێرى گشتى ، ئەمین ئیبراهیمى بەرپرسى پەیوەندییەکانى هەولێر، کەیوان رادفەر بەرپرسى بەشى تەشکیلات لە هەولێر و ئالان بەهار مەست بەرپرسى کۆمیتەى هەولێرى یەکیەتیى لاوان پێشوازییان لێکرا .\nسەرەتا شاندى مێوان باسێکیان لە سەر چوونییەتى کاروبارى کۆنگرەکەیان پێشکەش و هەروەها سپاسى یەکیەتیى لاوانى دێموکراتى کوردستانى ئێرانیان کرد بۆ هاوکارى کردنیان لە و پێوەندییەدا.\nدواتر بەرێز فواد خاکى بێیگى وێراى پیرۆزبایى لە هاورێیان بە بۆنەى کۆتای هاتنى کۆنگرە و دەست بە کار بوونى ستافى تازەى بەرێوەبەرى ئەو رێکخراوەیە، پێداگرى لە سەر بوونى پێوەندى دوولایەنە و کارى هاوبەش لە راستاى بەرژەوەندى لاوانى کورد کرد .\nدواتر هەردوو لا لە سەر کۆمەڵێک بابەتى تر ئاڵوگۆرى بیرو رایان کرد و خۆشحاڵى خۆیان لە هەمبەر پێوەندییەکانیان دەربڕى.\n← ئێران: ساڵی ڕابردوو 540 کوڕ، دەستدرێژییان کراوەتە سەر!\nشەپۆلی ئێعدامەكان لە ئێراندا، كۆمەڵگای جیهانی تووشی شۆك دەكات →


پشتگیری لە بەرھەمی ناوخۆ دەکرێت\n2018-06-25 [10:57 AM]\nبەمەبەستی پشتگیریکردنی بەرھەمی ناوخۆ عمولە لە جوتیاران وەرناگیرێت، و بۆ ھاوسەنگیکردنی بەرھەمی ناوخۆش باج دەخرێتە سەر ئەو بەرووبوومانەی ھاوردەدەکرێن.\nقایمقانیه‌تی سلێمانی له راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، رایگه‌یاند، ئەمرۆ دووشەممە ئاوات محەمەد قائیمقامی سلێمانی لە دیوانی قائیمقامییەت لەگەڵ لیژنەی ھاوسەنگی سەوزە و میوە کۆبووەوە بۆ دیاریکردنی ئەو بەرووبومانەی کەلەوەرزی ھاوین و گەرمادا خواستی ھاوڵاتیانی لەسەرە، ئەویش بە رەچاوکردن و ھاوسەنگی کردنی لەگەڵ بەرووبوومی ناوخۆ.\nبەھۆی پێگەیشتنی بەرھەمەکانی ناوخۆ لەم وەرزەدا کە بەرێژەی %٥٨ زیاد دەکات و سەرجەم بەرووبوومەکانی سەوزە و میوە پێداویستی و خواستی ھاوڵاتیان پردەکاتەوە و بەشێکیشی ھەناردەی ناوەراست و خواروی عێراق دەکرێت، ئەم رێژەیەش بە بەراورد بە مانگی رابردوو زیادی کردووە کە بەرھەمی ناوخۆ تەنھا %٢٠ پێداویستییەکانی ناوخۆی دابینکردووە.\nلەکۆبوونەوەکەدا بریاردرا باج بخرێتە سەر ھاوردەکردنی بەرووبوومی سەوزەو میووە بە جۆرێک بۆ یەک کیلۆ میوە بری ٣٥٠ دینار، و بۆ یەک کیلۆ سەوزەش بری ٢٥٠ دینار باجی بخرێتەسەر.\nلە بارەی بڕیاری وەرگرتنی عمولە لە جوتیاران ئەمیر دارا_ دەستەی کارگێری کۆمەڵەی گەشەپێدان خانووە پلاستیکییەکانیش سوپاسی قایمقامی سلێمانی کرد کە پشتگیری زۆری کردوون تاوەکو بریارەکە چۆتە بواری جێبەجێکردنەوە ، ووتیشی جێبەجێکردنی ئەو بریارە خۆشحاڵی جوتیارانی لێکەوتۆتەوەو بووەتە ھۆی ئەوەی گرنگی زیاتر بە بەرھەمەکانیان بدەن و بەرھەمێکی زیاتر و باشتر بخەنە بازارەوە.


شەڕ و پێكدادان لە “پیرانشار” كوژرانی 3 كەسی لێكەوتەوە – زاگرۆس پۆست\nماڵەوە / کوردستان / شەڕ و پێكدادان لە “پیرانشار” كوژرانی 3 كەسی لێكەوتەوە\nشەڕ و پێكدادان لە “پیرانشار” كوژرانی 3 كەسی لێكەوتەوە\nسێ شه‌ممه 16 كانونی یه‌كه‌م 2014\tکوردستان, هەواڵ 60 جار خوێنراوه‌ته‌وه\nبەهۆی تەقەكردن لە ناوشاری “پیرانشار” هاووڵاتییەك 2 چەكداری ئتلاعات كوژران.\nبە هەواڵی ماڵپەڕی كوردپا، دوێنێ دووشەممە ٢٤ مانگی سەرماوەز كەسێك بە ناوی م”حەمەد ئیسماعیل نەژاد” خەلكی گوندی “شیناوێی” سەر بە شاری پیرانشار لە مەیدانی محەمەدی هەوراز لە لایەن هێزەكانی سەر بە ئیدارەی ئیتلاعاتی كۆماری ئیسلامیەوە هێرشی كراوەتە سەر و لە ئاكامدا كوژراوە و لەو شەڕ و پێكدادانەدا 2 كەس لە هێزەكانی ئیتلاعاتیش كوژراون.\nئەو سەرچاوەیە گوتیشی؛ محەمەد ئیسماعیل‌نەژدا، كە بە محەمەدی دەروێش برایم ناسراوە، لە فەلەكەی “شیناوێ” بەدەستی هێزە ئیتلاعاتییەكان كوژراوە.\nدوابەدوای تەقە كردنەكە، هێزە ئینتزامی و ئیتلاعاتییەكان، لە شەقامەكانی “ئیتستقلال(فەلەكەی سەردەشت) هەتا چوارڕێیانی ٢٢ی بەهمەن”، هاتوچۆیان قەدەغە كردووەو ناوشاری پیرانشار بە هێزێكی زۆری نیزامی میلیتاریزە كراوە.\nدەگوترێ، مەئموورانی ئیدارەی ئیتلاعات لە پیرانشار هۆكاری هێرش كردن بۆسەر محەمەد ئیسماعیل نەژادیان، قاچاخی مادەهۆشبەرەكان راگەیاندووە و دواتر برازایەكی محەمەد ئیسماعیل نەژادیان بەناوی “عەلی ئیسماعیل نەژاد” دەستگیر و راپێچی شوێنێكی نادیاریان كردووە.


پرۆفیسۆرێك پەیامێکی جیاواز ئاراستەی سەرۆکی هەرێم دەکات | KURDPLAT\nکوردپلات 11/16/2020 01:30:00 م ليست هناك تعليقات\nلە دوای کۆنگرە ڕۆژنامەنوسیەکەی ڕۆژی ڕابردووی سەرۆکی هەرێمی کوردستان، کە تیایدا ئاماژەی دا بەوەی کە(کێن ئەوانەی دەڵێن داهاتی ناوخۆ بەشی مووچە دەکات، ئەگەر ڕاست دەکەن ئێمە ئامادەین شوێنەکانی ئێمە وەربگرن، ئێمە تەسلیمیان دەکەین، هەزار جاریش ممنونیان دەبین)\nپرۆفیسۆرێك بەناونیشانی( پەیامێکی بچووك بۆ سەرۆکێکی گەورە) بابەتێکی لە هەژماری خۆی بڵآوکردۆتەوە و دەنوسێت( ئێمە ئامادەین بۆ ماوەی تەنها (1)یەک ساڵ، ئەو ئەرکە بگرینە ئەستۆ لەگەل (11)یانزە مامۆستای پسپۆری هاوپیشەم، بە هەمان مووچەو شایستەی دارایی ئێستامان)\nدکتۆر دانا حەمەباقی عبدلقاد، لە نوسینێکی کە لە خوارەوە دەقەکەی بڵاودەکەینەوە، چاڵێنجێکی بۆ سەرۆکی هەرێم کردوە و تیایدا ئامادەیی دەربڕیوە لە گەڵ ١١ هاوپیشەیدا ئەرکی بەڕێوبردنی وڵات بگرنە ئەستۆ بەبێ هیچ ئیمتیازێك و مەرجەکەشی دادوەری هاوڵاتیان و سەربەخۆیی دەسەڵاتی دادوەریە\nدەقی نوسین و چاڵینجەکەی دکتۆر دانا حمەباقی\nپەیامێکی بچووک بۆ دەوڵەتمەدارێکی گەورە -\nهێژا سەرۆکی هەریم :\nلەکۆنگرەی ڕۆژنامەنووسی دوێنێ ڕێکەوتی 2020.11.15 لەوەڵامی میدیا کارێکدا فەرمووتان: (( کێن ئەوانەی دەڵێن داهاتی ناوخۆ بەشی مووچە دەکات، ئەگەر ڕاست دەکەن ئێمە ئامادەین شوێنەکانی ئێمە وەربگرن، ئێمە تەسلیمیان دەکەین، هەزار جاریش ممنونیان دەبین )).\nبەبەڕێزتان ڕادەگەیەنم ، ئێمە ئامادەین بۆ ماوەی تەنها (1)یەک ساڵ، ئەو ئەرکە بگرینە ئەستۆ لەگەل (11)یانزە مامۆستای پسپۆری هاوپیشەم، بە هەمان مووچەو شایستەی دارایی ئێستامان، بەبێ هیچ امتیاز و دەسکەوت و لیوای پاسەوانی و کاروانی ئۆتۆمۆبیل. بەمەرجی حزب خۆی بەدور بگرێ لەدەست وەردان لەکارەکانمان، وە دەسەلاتەکانی جێبەجێ کردن و دادوەری بەسەربەخۆیی ئەرکەکانیان ڕاپەڕێنن، بەپێی یاسا بەرکارەکان. هاووڵاتیانیش دادوەری نێوانمان بێت. بەهیوای قبوڵ کردنی #چالێنجەکەمان .


Chawi Gal\nکۆبانێ وەک سەرەتایەک بۆ مۆدێلى دەسەڵاتى کوردى /بەختیار شارەزوری\nڕزگارکردنى کۆبانى تەنها وێنەیەک نیە بۆ ڕزگارکردنى کانتۆنێک یان پارێزگایەک ، بەڵکو هەڵگرى فرە ڕەهەندە و دەبێت هەموو ڕەهەندەکانى بخوێنرێتەوە ، چى لە ڕووى سەربازى و چى لە ڕوى مۆدێلى دەسەڵاتى ئیدارى و چ لەڕوى پەروەردەى شۆڕشگێڕانە و چى لە ڕووى خەباتى ژنان و چى لە ڕوى نەتەوەییەوە ،\nشیعر و شانۆ /دانا محەمەد عەبدوڵا\nتیۆرەکانی شانۆ و درامای جیهانی بە شێوەیەک لە شێوەکان هێندەی سەرەتاکانی ئەدەبی درامی و دەقە شانۆییەکان دێرینە، کتێبی "هونەری شیعر" (پۆیەتیکا) کە ئەرستۆ نووسیویەتی و خۆی لە ساڵەکانی ٣٠٠ی پ-ز. دا ژیاوە . کتێبێکە دواتر دەبێتە دەروازەیەکی گرنگ و سەرەکی بۆ هەموو تیۆرەکانی تر کە لەم بوارەدا\nسیاسەتكردن لەغیابی ئەخلاقدا/زانا عوسمان\nهەر لەدوای تەواوبوونی هەڵبژاردنەكان و دیاریكردنی پێگەو قورسایی هەموو هێزە سیاسیەكانی هەرێم لەڕووی كورسی پەرلەمانی بەتەواوی ساغ بۆوە كە لەسەرووی ئەو گەندەڵیوو بەرتیلكاری و بڵاوكردنەوەی ترس و هەڕەشە , ئۆپۆزسیۆن توانی دەنگێكی سروشتی باش و بەهێز بۆخۆی كۆبكاتەوەو بیكاتە هێزێكی كاریگەر لەبەرامبەر هەردوو هێزی خۆسەپێنی\nپێ دەکەنن یا دەگرین؟ /کارزان کۆیی\nپێ بکەنین یا بگرین دەبێ پابەندی ڕینمایی کەر بین . ئێمه ولاتێکى ههژار نین لەبەر نهبونى کهرهسهى خاو یا سروشتى ناوچهکه توند بێت لهگهڵمان ... بهڵکو ئێمه باشترین و لهبارترین زهمینهى پیشه سازیمان ههیه لهناوچهکهدا ... بهڵام ههژارترین\nبۆچى خەڵک ڕەخنەى لە گۆڕان هەیە / بەختیار شارەزوری\nلەم ماوەیەدا هەڵمەتێک دژى بزوتنەوەى گۆڕان هاتوتە کایەوە ، بە تایبەت لە تۆڕە کۆمەڵایەتیەکاندا ، ئەگەر چى بە دیوێکدا بەو مانایە دێت کە بزوتنەوەى گۆڕان تاکە هیواى خەڵکە بۆ بەرگریکردن لە مافەکانى خەڵک و تاکە حیزبێکە کە تاپۆکەى لاى هاوڵاتیانە ، یان بە شێوەیەکى کوردانە ( گلەیى لە دۆست دەکرێت ) ، هەر لەم\nکێ دەرگای گەڕانەوەی کوردستانی بۆ کرێکار کردەوە؟،کێ مەسعود بارزانی بینی؟/ئارام ئەحمەد\nبە پێی سەرچاوە تایبەتیەکانی من،کە هەمیشە بە مەسئولیەتەوە ئەنوسم وئەدوێم،دوو ساڵێک بەرلە ئێستا ماکوان کەریم دەچێتەوە کوردستان و سەردانی محەمەدی حاجی مەحمود ئەکات و ڕاستەوخۆ داوای لێئەکات کە لەگەڵ مەسعود بارزانی قسە بکات سەبارەت بە گەڕانەوەی مەلا کرێکاربۆ کوردستان،بۆ ئەو مەبەستە محەمەدی حاجی مەحمود ئەچێتە لای\nخوێندنەوەی من لەسەر کانتۆنی شەنگاڵ،دوو قسەیش بۆ بنەماڵەی بارزانی/ ئارام ئەحمەد\nبنەماڵەی بارزانی لەسەر تەنها نامەیەک"من عاشقی کچەکەی بارزانیم" کە نامەیەکی پڕ فەنتازیا بوو،نامەیەک کە هەڵقوڵاوی ناو بێدادیەک،کە ئەگەر کەس وکاری مەسئولەکان بیت ئەوا شاهانە ئەژیت،ئاواتخواستنێکی هونەری باڵا، بەوەی ئەگەر ببیتە زاوای سەرۆک بەهرەمەندی لە ژیان،\nئایا ڕۆژنامەنووسی بوێرمان هەیە؟/سامان عومەر\nتوێکڵی ڕۆژنامە و ڕۆژنامەگەری لەمێژووی مرۆڤایەتیدا ئەستورە و مێژوویەکی کۆنی هەیە، بێگومان ئەمە بۆ میللەتی کوردیش ڕاستە کە یەکەمین ڕۆژنامەی کوردی لەسەردەستی بنەماڵەی بەدرخانەکان پتر لەسەدەیەک بەر لەئێستا یەکەم ژمارەی لێ دەرچووە، مێژووی ڕۆژنامەگەری کوردی دابەش دەبێت بەسەر چەند قۆناغێکدا،\nگازى سروشتى و دابەزینى نرخى نەوت و موچەى فەرمانبەران / بەختیار شارەزوری\nئەگەر نرخى نەوت هەموو پێکهاتە ئابورییەکانى عێراقى هێنابێتە لەرزە و لەوێشوە هەرێم توشى قەیرانێکى کورت هێنان بوو بێت ، کاریگەرى لەسەر بەشە بودجەى هەرێم بێت ، بەو پێیەى کە نرخى نەوت لە 108 دۆلارەوە لە ماوەیەکى کەمدا دادەبەزێت بۆ 38 دۆلار ،\nبۆ بەڕێز نەوشیروان مستەفا...گۆڕان تەنها دوو ڕێگای لەبەردەمدایە!!/ ئارام ئەحمەد\nیەکەم کەسانێکم کە دژی ئەوە بووم بزوتنەوەی گۆڕان بچێتە ناو حکومەتێک،کە هەرگیز حکومەت نەبوەو تەنها دوو باندی مافیا سەرقاڵی دابەشکردنی زەویەکانی کوردستان و سامانەکەی بوون،بە جۆرێکیش ئەم حکومەت و دەسەلاتە بۆگەن و قوڕو لیتەیە باشترین مەلەوان تێیدا دەخنکێت وناتوانێ یەک هەنگاو بنێت،\nئایا تیرۆر و سەپاندنی دین، جیاوازە لە تیرۆری سیاسیی و سەپاندنی فکرێکی نادینی؟/ڕێبوار کەریم\nلەچ سۆنگەیەکەوە تەماشای تیرۆر بکەین؟ هیچ شتێک لەم دنیاییەدا، شایستە و هاوشانی مرۆڤ نییە، جگە لە فراوانکردنی ڕووبەری ئازادییەکان، بەهاکانی مرۆڤ، بەها کۆمەڵایەتییەکان، ژینگەی پاک و خاوێن و تەندروستی باش و پەروەردەییەکان و پڕ لە فێربوون و هاندان بۆ داهێنان و بەرەوپێشچوون\nنا بۆ ووتاری هەڕەشە و توندوتیژی و تۆقاندن/دەستەی ڕاگەیاندنی کەمپەینی (نا بۆ وتاری هەڕەشە و توندوتیژی و تۆقاندن)\nبۆ ڕای گشتی/ کۆمەڵگای کوردی، چەندین ئاینی جۆربەجۆر و چەندین بیرکردنەوەی جیاوازی لەخۆ گرتووە. بەڵام، لەسەرووی هەموویانەوە، ئاینی ئیسلام، بەرفراوانترینیانە و بەهۆی فەرهەنگی مێژینەی کوردیشەوە، خەڵك هەمیشە خۆیان لە هەر ڕووبەڕووبوونەوەیەك و ناکۆکییەك پاراسیووە.\nئاماری قوربانی ئاینەکان لەساڵی ۲۰۱٤ی زاینیدا/نەسرەدین ڕەبانی\nئەوانەی لە پێناوی نیشتیمان و نیشتیمانی بوونیاندا خۆیان کردوە بە قوربانی و بوونەتە قوربانی لەوەیە ژماڕەیان کەمتر نەبن لەوانەی کە بۆ ئاینەکانیان خۆیان کردۆتە قوربانی و بوونەتە قوربانی، بەڵام ئەوەی لێرەدا ئەمانەوێت باسی لێوە بکەین قوربانی ئاینەکانن\nشارلى ئێوە و کۆبانى ئێمە/ بەختیار شارەزوری\nنەتەوەیەیەک بە درێژایى مێژوو لەسەر نەخشەکانى ئێوە پاشکۆى وڵاتاناى دروست کراوى خۆتان بون ، بێ ئەوەى دیکارتان لە بیر بێت ، کە ئێوە بە ڕێگا تاریکەکانى مێژوودا هاتنە ئێرە ئوگست کۆنتى خۆتان لەگەڵ نەبوو ،\n2015 بەردەوامى دان بە نەخشەى گۆڕانکاريیەکانى 2014 ماکیاج کردن ڕووداوەکان./ بەختیار شارەزوری\nئەگەر 2014 سەرەتاى دەرکەوتنى گۆڕانێک بێت بەسەر کۆى سیاسەتى جیهانى و ناوچەیى ناوخۆیدا ، ئەوا ئەتوانین بڵێین دەرکەوتنى داعش و وەستانى تەوژمى گۆڕانکارەییەکانى بەهارى عەرەبى زۆر هاوکێشەى گۆڕى ، بە جۆرێک خەریکە مل دەکێشى بۆ گۆڕینى جیوپۆلەتیکا و ئابورى جوگرافیاى سیاسى ،\nڕزگارکردنى کۆبانى تەنها وێنەیەک نیە بۆ ڕزگارکردنى کانتۆنێک یان پارێزگایەک ، بەڵکو هەڵگرى فرە ڕەهەندە و دەبێت هەموو ڕەهەندەکانى بخوێنرێتەوە ، چى لە ڕووى\nتیۆرەکانی شانۆ و درامای جیهانی بە شێوەیەک لە شێوەکان هێندەی سەرەتاکانی ئەدەبی درامی و دەقە شانۆییەکان دێرینە، کتێبی "هونەری شیعر" (پۆیەتیکا) کە ئەر�\nهەر لەدوای تەواوبوونی هەڵبژاردنەكان و دیاریكردنی پێگەو قورسایی هەموو هێزە سیاسیەكانی هەرێم لەڕووی كورسی پەرلەمانی بەتەواوی ساغ بۆوە كە لەسەرووی ئەو گ\nپێ بکەنین یا بگرین دەبێ پابەندی ڕینمایی کەر بین . ئێمه ولاتێکى ههژار نین لەبەر نهبونى کهرهسهى خاو یا سروشتى ناوچهکه توند بێت لهگهڵمان ... بهڵکو ئێمه باشتری�\nلەم ماوەیەدا هەڵمەتێک دژى بزوتنەوەى گۆڕان هاتوتە کایەوە ، بە تایبەت لە تۆڕە کۆمەڵایەتیەکاندا ، ئەگەر چى بە دیوێکدا بەو مانایە دێت کە بزوتنەوەى گۆڕان تاک�\nبە پێی سەرچاوە تایبەتیەکانی من،کە هەمیشە بە مەسئولیەتەوە ئەنوسم وئەدوێم،دوو ساڵێک بەرلە ئێستا ماکوان کەریم دەچێتەوە کوردستان و سەردانی محەمەدی حاجی مە�\nبنەماڵەی بارزانی لەسەر تەنها نامەیەک"من عاشقی کچەکەی بارزانیم" کە نامەیەکی پڕ فەنتازیا بوو،نامەیەک کە هەڵقوڵاوی ناو بێدادیەک،کە ئەگەر کەس وکاری مە\nتوێکڵی ڕۆژنامە و ڕۆژنامەگەری لەمێژووی مرۆڤایەتیدا ئەستورە و مێژوویەکی کۆنی هەیە، بێگومان ئەمە بۆ میللەتی کوردیش ڕاستە کە یەکەمین ڕۆژنامەی کوردی لەسەرد�\nئەگەر نرخى نەوت هەموو پێکهاتە ئابورییەکانى عێراقى هێنابێتە لەرزە و لەوێشوە هەرێم توشى قەیرانێکى کورت هێنان بوو بێت ، کاریگەرى لەسەر بەشە بودجەى هەرێم ب�\nیەکەم کەسانێکم کە دژی ئەوە بووم بزوتنەوەی گۆڕان بچێتە ناو حکومەتێک،کە هەرگیز حکومەت نەبوەو تەنها دوو باندی مافیا سەرقاڵی دابەشکردنی زەویەکانی کوردستان\nلەچ سۆنگەیەکەوە تەماشای تیرۆر بکەین؟ هیچ شتێک لەم دنیاییەدا، شایستە و هاوشانی مرۆڤ نییە، جگە لە فراوانکردنی ڕووبەری ئازادییەکان، بەهاکانی مرۆڤ، بەه�\nبۆ ڕای گشتی/ کۆمەڵگای کوردی، چەندین ئاینی جۆربەجۆر و چەندین بیرکردنەوەی جیاوازی لەخۆ گرتووە. بەڵام، لەسەرووی هەموویانەوە، ئاینی ئیسلام، بەرفراوانترینی\nئەوانەی لە پێناوی نیشتیمان و نیشتیمانی بوونیاندا خۆیان کردوە بە قوربانی و بوونەتە قوربانی لەوەیە ژماڕەیان کەمتر نەبن لەوانەی کە بۆ ئاینەکانیان خۆیان کر�\nنەتەوەیەیەک بە درێژایى مێژوو لەسەر نەخشەکانى ئێوە پاشکۆى وڵاتاناى دروست کراوى خۆتان بون ، بێ ئەوەى دیکارتان لە بیر بێت ، کە ئێوە بە ڕێگا تاریکەکانى مێژو�\nئەگەر 2014 سەرەتاى دەرکەوتنى گۆڕانێک بێت بەسەر کۆى سیاسەتى جیهانى و ناوچەیى ناوخۆیدا ، ئەوا ئەتوانین بڵێین دەرکەوتنى داعش و وەستانى تەوژمى گۆڕانکارەییەکا\nکێ کاوە گەرمیانی تیرۆرکرد؟!/ئارام ئەحمەد\nکاتێک کاوە گەرمیانی تیرۆر کرا،زۆر بە خێرای دەزگای زانیاری و دژە تیرۆر واتە خەسرەوی گوڵ محەمەدی خۆی گەیاندە ماڵی کاوەو ئەو دەورو بەرە،هەرچی کامێرای شەقام\nسیڕاتی موستەقیم سیڕاتی عەلمانیەت و حوکمی دیموکراتیە/د. سالار باسیرە\nلەم نوسینەدا بە 30 خال ریزبەندی کۆمەلێک سەرنج و تێبینی و شیکاریم بە گشتی لەسەر ئیسلام و ئیسلامی سیاسی لە کوردستانیشداو مەترسیەکانی خستۆتە ڕوو ، تێیدا ئاما\nنەتەوە چیه؟/ئێڕنێست رێنان/لە ئیتالیایەوە: جەماڵ زەندی\nئەوەی مەبەستمە لە گەڵ ئێوە بیدەمە بەر باس و تاوتوێ بكەم، هزرێکە كه تەنها بە رۆاڵەت ڕوونە، به‌ڵام له ڕاستیدا خراب لێ تێگه‌یشتنی زۆر ئاسانه. ف\nخۆشه‌ویستم (شوعله) :ئه‌مڕۆ زانیم كه سه‌ره‌م هاتووه بۆ ڕوبه‌ڕوبونه‌وه‌ی له‌سێداره‌دان، بێتاقه‌تم به‌وه‌ی كه تۆ پێ\nئەڕیستۆئەو فەیلەسوفەی پێویستمان پێیەتی/موحەمەد زکریا تۆفیق/لە عەرەبیەوە: جیهاد موحەمەد\nئه‌ڕیستۆ وەک ئەفڵاتون لە پێش هەر شتێکەوە تێگەیشتن لەوەی چۆن مرۆڤ بیردەکاتەوە بە پێویست زانیوە، هەروەها تێگەیشتن لەوەی چۆن هۆکارەکان‌و ئارگیۆمێنتەک\nچالاكی ئابووریی/ كۆمەڵایەتیی وەك پێشمەرجی گۆڕان و شۆڕشی كۆمەڵایەتی/هەژێن\nبەشی یەكەم : " گۆڕینەوە و بەخشین لە جیاتی فڕێدان و كڕین " فیلۆسۆفیی بیرۆكەكە : هاریكاریی كۆمەڵایەتی، خۆكۆمەكیی/ كۆمەكی خۆبەخشانە، ژینگەپارێزیی و پ�\nمێژووی فێمینزم،فێمینزم چییە؟/تاڤگە سابیر\nبە شێوەیەکی گشتی مێژووی فێمینزم بەسەر دوو شەپۆلی سەرەکیدا دابەشدەکرێت ، کە هەریەکێکیان کاراکتەر و داواکاری و هەلومەرجی مێژوویی تایبەتی خۆی هەیە ، سەرە\nبۆچی کۆبونەوەکەی ئەمڕۆی سەرکردایەتی یەکێتی نەکرا؟/ چاوی گەل\nبڕیاربوو ئەمڕۆ یەكشەممە 09/11/2014 ئەنجوومەنی سەركردایەتی یەكێتی نیشتمانیی كوردستان كۆبوونەوەی ئاسایی خۆی ئەنجامبدات، بەڵام بەبێ ئەوەی هیچ روونكردنەوە�\nناوی ئەو کەسانەی هاوکاری داعشیان کردوە/ چاوی گەل\nناوی ئه‌و كه‌سانه‌ی كه وه‌زاره‌تی ده‌ره‌وه‌ی ئه‌مریكا ڕای گه‌یاندون به‌هاوكاری كردنی داعش دراون به"بەناو" سه‌رۆكا\nسه‌رچاوه‌يه‌كى نزيك و ئاگادار لە باڵیۆزخانەی ئەمریكا لە عێراق ئاشكرای كردووە، كه باڵیۆزخانەی ئەمریكا هەندێك راپۆرتی ئامادەکردووە، بە وردەك\nهه‌شت ماده له پڕۆژه یاسای زمانه فه‌رمییه‌كان په‌سندكرا/ چاوی گەل\nله‌دانیشتی ئه‌مرۆی په‌رله‌ماندا گفتوگۆله‌سه‌ر پڕۆژه یاسای زمانه فه‌رمییه‌كان و به‌ڕێوه‌چوو، هه‌شت ماده له&z\nراگه‌یه‌نراوی وه‌زاره‌تی پێشمه‌رگه له سه‌ر به‌رێكه‌وتنی پێشمه‌رگه�\nهه‌ولێر: وه‌زاره‌تی پێشمه‌رگه رایگه‌یاند، به‌هیچ شێوه‌یه‌ك ژماره و كات و رێگه‌ی یه‌كه‌كانی پێشمه‌رگه ئاشك\nرۆژئاواى کوردستان: با تورکیا ده‌ست له‌پیلانه‌چه‌په‌ڵه‌کانى به‌ردات/ چاوی گەل\nکوردناسیۆنى گشتى سه‌رۆکایه‌تى حکومه‌ته‌کانى کانتۆنه‌کانى رۆژئاواى کوردستان بانگه‌وازی له کۆمه‌ڵگه‌ى نێوده‌وڵه‌تى کرد که\nئالێکس سمۆند رابەرى سەربەخۆزانى سکۆتلەند کێیە؟/ئەندرۆ بلک/لەفارسییەوە: رەزا مەنو�\nئالێکس سمۆند پۆستى وەزیرى یەکەم (سەرۆک وەزیران)ى خۆجێى سکۆتلەندى هەیە و رابەرى پارتى نیشتیمانى و سەربەخۆخوزا�\nمن دزم یان تۆ؟ /عەباس کەمەندی\nپێرسۆناژ: 1- دزی یەکەم 2- دزی دووەم 3- ساحیوماڵ شەوە، دوو دز خۆیان ئەخەنە تاریکیی پشت دیوار ماڵەکۆنێ. د\nدەنگی دەهۆڵ لە دورەو خۆشە/ عەباس کەمەندی\nئەو ژنەی تۆ لە دەرەوە باوکی خەڵک ئەهێنێتە بەرچاویان، لە ماڵەوە باوکی خۆتی هێناوەتە بەرچاوت فیلمنامەی چیرۆکی\nکۆمەڵکوژی پاریس لەنێوان بێ دەنگی فەڕەنسا و توڕەیی گەلی کورد دا/ ANF - نەجیبە قەرەداغ�\n9ی کانوونی دووه‌م له پایتەختی فەرەنسا پاریس لە بیرۆی ئینفەرماسیۆنی کوردستان یەک لە دامەزرێنەرانی PKK (\nده‌سه‌ڵاتی هه‌ژارترین سه‌رۆكی جیهان كۆتایی دێت/ چاوی گەل\nخۆسێ موخیكای ته‌مه‌ن 80 ساڵی سه‌رۆكی ئۆرگوای، كۆتایی به ده‌سه‌ڵاته‌كه‌ی هات و له هه‌ڵ�\nئه‌و هه‌ر لێره‌یه، که‌چی من بۆ مردنی ده‌گریم/ دڵی ڕۆژهەڵات\nتۆ نەڕابردووت هەبوو\nچۆن ده‌بێ لێم ئاوابى/دەریا ڕەواندی\nسکاڵانامه‌یه‌ك بۆ خوداوه‌ند/سەناریا کوردی\nئای خودایه، ده‌بێت ئه‌مه چ بارانێك بێت؟\nدەڵێم نا/ ئەفسانە سروش\nلە پشت پەنجەرەی پیتەکانتدا،ڕادەوەستم بە ئومێدەوە لێت دەڕوانم،\nله‌دووره‌وه بۆ ژنه‌کان ده‌ڕوانم /دڵی ڕۆژهەڵات\nچیم بینی نیشتمان وا له‌سه‌ر هه‌ور و له‌ژێر پێی ئه‌واندا\nڤێلاکەی کاوەی ڕۆژنامەنوس\nبێدەنگ نابین/کامەران مستەفا\nئێمە لە کوێ دەژین


📝 پرسەنامەی ئاراس محمد ئاغا بۆ کۆچی دوایی حەجی عزەدین جانگیر ئاغا هەرکی بەڵگەنامەکان\n📅 کاتی تۆمارکردن Jan 8 2022 11:19AM\nدەقی پرسەنامەکەی ئاراس محمد ئاغا، بەرپرسی مەڵبەندی [ زۆرتر... 👁] ✖ ✖ ✖ 0 1 ✔ 97% ✍ ر.هـ. 1/8/2022 11:19:58 AM\n📷 حەسەن زیرەک لەکاتی وێنەکێشاندا لە کرماشان وێنە و پێناس\n📅 کاتی تۆمارکردن Dec 21 2021 6:54PM\nحەسەن زیرەک، لە شاری کرماشان لە کاتی وێنەکێشاندا. [ زۆرتر... 👁] ✖ ✖ 0 2 ✔ 89% ✍ س.ئـ. 12/21/2021 6:54:33 PM\n📄 شەونامەی چلە بڵاوکراوەکان (گۆڤار، رۆژنامە و ...)\n📅 کاتی تۆمارکردن Dec 22 2021 1:10PM\nشەونامەی جلە ژمارە (4) سلێمانی 21-12-2021 شەونا [ زۆرتر... 👁] ✖ ✖ 7 2 ✔ 94% ✍ ر.ع.ع. 12/22/2021 1:10:57 PM\n📝 هەبەدەهە: ئەندامانمان لە ئامەد سیخوڕێکیان سزادا 18-12-2021 بەڵگەنامەکان\n📅 کاتی تۆمارکردن Dec 25 2021 10:23PM\nئەندامانی تیمی غەریجە گەزەری هەبەدەهە راگەیەنراوێک [ زۆرتر... 👁] ✖ ✖ ✖ 0 1 ✔ 99% ✍ ر.هـ. 12/25/2021 10:23:49 PM\n📝 هەپەگە: لە سەرحەد و حەفتانین 7 داگیرکەر سزادران 20-12-2021 بەڵگەنامەکان\n📅 کاتی تۆمارکردن Dec 25 2021 10:26PM\nناوەندی راگەیاندن و چاپەمەنیی هێزەکانی پاراستنی گە [ زۆرتر... 👁] ✖ ✖ ✖ 0 1 ✔ 99% ✍ ر.هـ. 12/25/2021 10:26:09 PM\n📝 ڕاگەیەندراوێک لە بەرێوەبەرایەتی گشتیی پەروەردەی هەولێر بەڵگەنامەکان\n📅 کاتی تۆمارکردن Dec 20 2021 9:23PM\nڕاگەیەندراوێک لە بەرێوەبەرایەتی گشتیی پەروەردەی هە [ زۆرتر... 👁] ✖ ✖ 0 2 ✔ 99% ✍ ز.ع. 12/20/2021 9:23:51 PM\n📝 ڕاگەیەنراوێکی ناڕەزایی لە پارێزگاری هەولێرەوە بەڵگەنامەکان\n📅 کاتی تۆمارکردن Dec 21 2021 7:55PM\nڕاگەیەنراوێکی ناڕەزایی لە پارێزگاری هەولێرەوە د [ زۆرتر... 👁] ✖ ✖ 0 1 ✔ 99% ✍ ز.ع. 12/21/2021 7:55:28 PM


جموجۆڵێكی پەرلەمانی بۆ كەمكردنەوەی نرخی دۆلار دەستیپێكردووە - تۆڕی میدیایی خەڵک\nحەسەن خەڵاتی ئەندامی پەرلەمانی عیراق، ئاماژە بە بوونی جموجۆڵێك دەكات لەنێو پەرلەمان بۆ‌و گۆڕینی نرخی خەرجی دۆلار و كەمكردنەوەی.\nخەڵاتی لە لێدوانێكی ڕۆژنامەوانیدا ڕایگەیاند”ئاراستەیەكی پەرلەمانی ئاشكرا هەیە بۆ پشتبەستن بە نرخێكی نوێی خەرجی دۆلار كە نزیك بێت لەوەی لەلایەن حكومەتەوە پێشتر دانراوە و لە چوارچێوەی بەرژەوەندی تاكی عیراقیدایە”.\nبە وتەی خەڵاتی”دیاریكردنی نرخی خەرجی دۆلار لەنێوان 1300-1355 دینار، داواكاریی فراكسیۆنە سیاسییەكانە لەئێستادا، تا ببێتە چارەسەرێكی مامناوەند لەنێوان ئەو نرخەی حكومەت دایناوە لەگەڵ داواكاریی توێژەكانی كۆمەڵگە كە دەیانەوێت بگەڕێتەوە بۆ نرخە كۆنەكەی”.\nپێشتر، عەلی عەللاوی، وەزیری دارایی عیراق، لە لێدوانێكی ڕۆژنامەوانیدا ڕایگەیاندبوو”نرخی خەرجی دۆلار، بڕیارێكی حكومەتە و ناكرێت ڕۆژانە لە سەر خواستەكان بگۆڕدرێت، لەئێستاشدا بازاڕەكان نرخە نوێیەكەیان قبوڵ كردووە، ئەمەش لە دوو ساڵی داهاتوودا هاندەر دەبێت بۆ كەرتی تایبەت و یەدەگی داراییش بەهێز دەكات”.\nدوێنێ چوار شەممە، حەسەن كەعبی جێگری یەكەمی سەرۆكی پەرلەمانی عیراق لە میانی سەرۆكایەتی بۆ دانیشتنی پەرلەمان ڕایگەیاند”بەرزكردنەوەی نرخی خەرجی دۆلار، كاریگەریی نەرێنی زۆر گەورەی لەسەر ژیانی هاووڵاتی عیراقی دروستكردووە”.\nبە وتەی كەعبی”بەرزكردنەوەی نرخی خەرجی دۆلار، كاریگەریی زۆر گەورەی لەسەر ژیانی هاووڵاتیان و سەقامگیریی ئابوری هەیە بەشێوەیەكی گشتی”.\nجێگری یەكەمی سەرۆكی پەرلەمانی عیراق بەپێویستی زانیبوو” هەڵوێستێكی ڕاستەقینە و بەپەلە لەلایەن هەموو ئەندامانی پەرلەمان و لیژنەی داراییەوە بگیرێتەبەر، تا بگەڕێنەوە بۆ نرخەكەی پێشووی”.


کرتە: Nokia Maps نوێ دەبێتەوە و نەخشەی شارەکانی باشووری کوردستانیشی تیادایە!\nNokia Maps نوێ دەبێتەوە و نەخشەی شارەکانی باشووری کوردستانیشی تیادایە!\nلەدوای پەیماننامەکەی نۆکیا و مایکرۆسۆفت، نۆکیا کۆمەڵێک گۆڕانکاریی کرد یەکێک لەوانەی گۆڕینی ناوی Ovi بۆ Nokia لە بەرهەمەکاندا. وەک گۆڕینی ناوی Ovi Maps بۆ Nokia Maps. لە وەشانی ٣.٠٦ی Ovi Maps دا و لەگەڵ دەرچوونی نۆکیا ن٨، س٧ و ئەو مۆبایلانەی تری بە سیستەمی سیمبیان ٣ دەرچوون نەخشەی سەرجەم شارەکانی کوردستان و ئێراقی تیادا بوو.\nبەڵام وەشانی سەر وێبی Ovi Maps کە لە ماڵپەڕی maps.nokia.com هەبوو، نەخشەی هیچ شارێکی ناوخۆی ئێراقی تیادا نەبوو. ئێستا ئەگەر ئەو ناونیشانەی پێشوو بکەیتەوە ڕەوانەت دەکات بۆ maps.nokia.com و کە ئەمجارەیان نەخشەی شارەکانی تیادایە.\nنەخشەی شارەکانی ئێراق هیچیان تەواو نین. ناوی هیچ تەلارێک، چێشتخانەیەک، مزگەوتێک یان پاڕکێکی لەسەر نییە. بەڵکو تەنها ڕێگاکانە و مێژووەکەی دەگەڕێتەوە بۆ ساڵی ٢٠٠٣. ئەو ڕێگایەنەی لەدوای ٢٠٠٣ەوە دروستکراون لە نەخشەکەدا نییە. بەڵام هێشتا سوودی لێ دەبینرێت.\nبۆ کردنەوەی Nokia Maps کرتە لەم بەستەرە بکە: http://maps.nokia.com\nنیشانە webbrowsing, ئینتەرنێت, ئێراق, کوردستان, نۆکیا\nدابان July 20, 2011 at 7:07 PM\nدەستخۆش، کەواتە ئێستا ئەگەر ئەپدەیتی کەین ترسی نییە؟ لەسەر مۆبایلەکە؟ کوردستانی هەر تیایە؟\nئارا July 20, 2011 at 8:58 PM\nچ وەشانێکت هەیە؟ بەڵێ ترسی نییە هەتا نوێترین وەشانیش لەسەر مۆبایل نەخشەکەی تیایە.\nسیروان September 2, 2011 at 11:54 PM\nسڵاوتان لێبێ..دەستان خۆشبێ هەر سەرکەوتوبن\nهەزم کرد پێتان بڵم کە لەو نەخشەیە ئەتوانی دیرێکشن(Directions) لە نێوان شارەکان دیاری بکەی هەروەها زۆر شتی تریش...سوپاس\nئارا September 3, 2011 at 3:34 AM\nبەڵێ، بێگومان. سەرەڕای هەڵەی زۆر تیایدا بەڵام هێشتا سوودی زیاترە.


كتێبی ئیزدیه‌كان ( جیلوه و مه‌سحه‌فی ڕه‌ش ) بیبلۆگرافیای ئیزدیاتی - ئه‌نستانس ماری كه‌رمه‌لی\nموضوع: كتێبی ئیزدیه‌كان ( جیلوه و مه‌سحه‌فی ڕه‌ش ) بیبلۆگرافیای ئیزدیاتی - ئه‌نستانس ماری كه‌رمه‌لی الثلاثاء ديسمبر 17, 2013 2:20 pm\nنووسینی : ئه‌نستانس ماری كه‌رمه‌لی\nوه‌رگێڕانی له فه‌ره‌نسیه‌وه : نجاة عبدالله\nبڵاوكراوه‌ی بنكه‌ی ژین - سلێمانی\nچاپی 2006 - سلێمانی\nعدل سابقا من قبل ابو علي الكردي في الخميس يونيو 03, 2021 11:40 pm عدل 1 مرات\nموضوع: رد: كتێبی ئیزدیه‌كان ( جیلوه و مه‌سحه‌فی ڕه‌ش ) بیبلۆگرافیای ئیزدیاتی - ئه‌نستانس ماری كه‌رمه‌لی الأحد يناير 10, 2016 5:32 am\n•\tسه‌ره‌تا بۆ دابه‌زاندنی ئه‌م كتێبه ده‌ستخۆشيتان لێئه‌كه‌ين\n•\tنووسه‌ر له كورته‌باسێكی ئێزيديناسيدا باسی چه‌ند زوڵم وزۆردارييه‌ك ده‌كات كه ميره‌كوردييه‌كان به‌رامبه‌ر به‌وان كردوويانه, راسته.. به‌ڵام باسی ئه‌وه‌ی نه‌كردووه كه ئێزديه‌كانيش –به‌داخه‌وه- بوونه‌ته دارده‌ست دژی ميره‌كورده‌كان – بۆ نموونه عه‌لی به‌گ له ناوچه‌ی خۆيانه‌وه هێرش ده‌باته سه‌ر ميری گه‌وره‌ی سۆران و له گه‌لی عه‌لی به‌گ تێكده‌شكێنرێن و ناوه‌كه‌يش هه‌ر له‌وه‌وه هاتووه\n•\tبه‌گوێره‌ی مه‌سحه‌فا ره‌ش باوكه ئاده‌م له‌سه‌ره‌تای دروستبوونيدا هيچ ده‌رچه‌يه‌كی نه‌بووه بۆ ئه‌وه‌ی پيسايی (گووی) پێبكات, دوای گه‌نم خواردنه‌كه سكی په‌نماوه وخوا به‌زه‌يی پياهاتۆته‌وه‌و باڵنده‌يه‌كی بۆ ناردووه و قنگی له شوێنێكی شياو بۆ دروستكردووه؟. وه‌ی له‌و ئيهانه‌يه‌ی كه نه عه‌قڵ ونه زانستيش قه‌بووڵيه‌تی كه به ده‌ندووكی كۆتر كونی كۆم بۆ ئه‌و مرۆڤه‌يه درووستكرابێت كه مامۆستای فريشته‌كان بووبێت.. بۆ ئه‌م ئه‌فسانه‌يه سه‌يری لاپه‌ره 92 يان 200و201 بكه‌ن\n•\tله لاپه‌رة 202 هاتوه كه له ئه‌ده‌بخانه ده‌ست به‌ئاوگه‌ياندن و له‌حه‌مامدا خۆششتن حه‌رامه\n•\tله لاپه‌ره 204 يان 96 باسی حه‌وت خوايی ده‌كات كه يه‌كێكيان بۆته خۆر و يه‌كێتر مانگ و هينێكيتر خوڵگه‌ی مه‌دار و هه‌رامه‌يه‌كيتر ئه‌ستێره‌ی به‌يان و هه‌روه‌سا ئێكينكدن بويته ئه‌تمۆسفير..\n•\tبه‌ڵكو له لاپه‌ره 202 هاتووه كه شێخ و شاگردی هيچ گۆشتی كه‌ڵه‌شێر ناخۆن له‌به‌ر ئيحتيرامی مه‌ليك تاووس و تاووس يه‌كێكه له هه‌فت خودايه ناوبراوانه‌يه چونكه صوره‌تی وه‌كو كه‌ڵه‌شێر وايه..\n•\tله هه‌مان لاپه‌ره‌دا هاتووه: دروست نييه كلمة شيطان بڵێين چونكی ناڤی خودامانه هه‌م دروست نييه قصه به له‌فظێ بكه‌ين كه له ناڤی ئه‌و بكا وه‌كو قيطان وشط وشر..\n•\tكه‌ئه‌مه‌يش ئه‌و بانگه‌شه‌يه به‌درۆ ده‌خاته‌وه كه‌گوايه ئه‌وان شوێنكه‌وته‌ی پێغه‌مبه‌ر ئيبراهيم (ص) ويه‌كه‌م يه‌كتا په‌رست بن\n•\tله ديپاچه‌ی كتێبی جيلوه‌يشا (لاپه‌ره 191) هاتووه كه ئه‌وه‌ی له‌پێش هه‌موو خه‌لق بووه مه‌ليك طاووسه\n•\tله كۆتاييدا رێنووسی كتێبه‌كان زۆر به زمانی سريانی ده‌چێت به‌ڵام ئه‌مه بۆ زمانناسه‌كان لێده‌گه‌رێين و وه‌گێراوه كوردييه‌كه‌ی پاشكۆی سێهه‌م كه له لاپه‌ره 187 به‌دواوه‌يه, ئه‌و شێوه‌زاراوه‌يه نييه كه برايانی ئێزيدی قسه‌ی پێده‌كه‌ن وادياره كه‌سێكی سۆرانی كردوويه‌ته كوردی...\n•\tله‌گه‌ڵ ئه‌وه‌يش دژی بچوكترين زوڵم له هه‌ركه‌سێك (ئێزدی بێت يا نا) و له‌هه‌رشوێنێك و به‌هه‌ر پاساوێك و له‌ژێر هه‌ر ناوێكيشبێت, دةوةستينةوة و ئيدانه‌ی ئه‌كه‌ين, به‌تايبه‌تی ئه‌وه‌ی كه‌له‌لايه‌ن داعشه‌وه ئه‌نجامدرا.\n•\tبه‌ڵكو ده‌بێت به قه‌ناعه‌ت وگفتوگۆ راستييه‌كان روونبكرێنه‌وه و رێز له بيروبۆچوونی به‌رامبه‌ر بگيرێت. وه عه‌قڵ وهزريش ئازادبكرێن چونكه زۆره‌ملێ يان خوێنرشتن وه‌يان مونافيق دروست ده‌كات...\nموضوع: رد: كتێبی ئیزدیه‌كان ( جیلوه و مه‌سحه‌فی ڕه‌ش ) بیبلۆگرافیای ئیزدیاتی - ئه‌نستانس ماری كه‌رمه‌لی الخميس فبراير 01, 2018 7:24 am\n» هه‌قایه‌تی به‌غدایی ئه‌نستاس ماری كه‌رمه‌لی\n» ایندء ازادی چالشهای جهانی شدن دموکراسی - ژان ماری گنود\n» احمد شاه مسعود - شكیبا هاشمی &ماری فرانسواز كولومبانی\n» كتێبی سه‌ركه‌وتن - د. إبراهیم الفقی\n» بیركاری بۆ هه‌مووان 6 بنه‌ڕه‌تی - كتێبی قوتابی


بەپێی پڕۆتۆكۆڵێكی فەرمی، هەفتەی داهاتوو تاقیكردنەوەی وەرگێڕی یاسایی لە زانكۆی گەشەپێدانی مرۆیی ئەنجام دەدرێت\n2019-09-03 (سێشەم) [ زانکۆی گەشەپێدانی مرۆیی ]\nئەمڕۆ، ٣ی ئەیلولی ٢٠١٩، زانكۆی گەشەپێدانی مرۆیی و سەرۆكایەتی دادگای تێهەڵچوونەوەی ناوچەی سلێمانی رێكەوتننامەیەكی لێكگەیشتنیان واژۆ كرد بۆ ئەنجامدانی چالاكی و پڕۆژەی هاوبەش.\nسەرەتا بەڕێز پڕۆفیسۆر دكتۆر مەریوان ئەحمەد رەشید، سەرۆكی زانكۆی گەشەپێدانی مرۆیی بە ئامادەبوونی ئەندامانی ئەنجومەنی زانكۆ، بەخێرهێنانی نوێنەری فەرمیی دادگای تێهەڵچوونەوەی ناوچەی سلێمانی كرد و ئامادەیی زانكۆی دەربڕی بۆ هەر چالاكی و پڕۆژەیەك كە خزمەتی كۆمەڵگا و بەرجەستەكردنی دادپەروەری دەكات.\nلای خۆیەوە بەڕێز دادوەر عبداللە اسماعیل امین، نوێنەری فەرمیی سەرۆكایەتی دادگای تێهەڵچوونەوەی ناوچەی سلێمانی، سوپاسی زانكۆی گەشەپێدانی مرۆیی كرد بۆ خەمخۆری و ئامادەباشیان بۆ بەرەوپێشبردنی كاری پەیوەست بە دادگای ئاماژەبۆكراو و خۆشحاڵی دامەزراوەكەیانی دەربڕی بە بۆنەی واژۆكردنی رێكەوتننامەی لێكگەیشتن لەگەڵ زانكۆیەكی ئاست بەرز و بەناوبانگی وەك زانكۆی گەشەپێدانی مرۆیی.\nجێی ئاماژەیە كە، بە پێی یەكێك لە بڕگەكانی رێكەوتننامەكە، كۆلێجی زمانی زانكۆی گەشەپێدانی مرۆیی، بەسەرپەرشتی سەرۆكایەتی زانكۆ و سەرۆكایەتی دادگای تێهەڵچوونەوەی ناوچەی سلێمانی، لە هەفتەی داهاتوودا هەڵدەستێت بە هەڵسەنگاندن و ئەنجامدانی تاقیكردنەوەی توانستی وەرگێڕان لە نێو كامپی بناری گۆیژەی زانكۆ بۆ سەرجەم ئەو بەڕێزانەی لەمساڵدا داواكاری مۆڵەتی وەرگێڕی یاساییان پێشكەشی دادگای تێهەڵچونەوەی ناوچەی سلێمانی كردوە و لە چەند رۆژی داهاتوودا وردەكاری ئەنجامدانی ئەو تاقیكردنەوەیە رادەگەیەنرێت.


مەکتەبی ڕێكخستن و ڕێکخراوەدیموکراتیەکانی یه‌كێتی بۆئاما نجێك كۆبونه‌وه\nمەکتەبی ڕێكخستن و مەکتەبی ڕێکخراوەدیموکراتیەکانی یه‌كێتی پێش نیوە ڕۆی ئەمڕۆلەهۆڵی کۆبونەوەکانی مەکتەبی ڕێکخستن كۆبونه‌وه به‌ئامانجی گیانی یەک تیمی وکاری پێکەوەی بکەنە بناغەی ئەم قۆناغە نوێویه.\nبەسەرپەرشتی هەڤاڵان سەرکەوت زەکی لێپرسراوی مەکتەبی ڕێکخستن و جوتیار نوری لێپرسراوی مەکتەبی ڕێکخراوەدیموکراتیەکان وبە ئامادەبونی لێپرسراوی بۆردەکان و ئەندامانی هەردوومەکتە ب ،یەکەمین کۆبونەوەی هاوبەشی هەردوومەکتەب بەڕێوە چوو سەرەتای کۆبونەوەکە بەساتێک وەستان بۆگیانی پاکی شەهیدان دەستیپێکرد .\nلەوکۆبونەوە هاوبەشەدا هەردوولا خۆشحاڵی خۆیان بۆ ئەم هەنگاوەنوێیەی کارکردن دەربڕی و بەهەنگاوێکی گرنگ و کاریگەر وەسفیانکرد، کە لەدوای گۆرانکاریەکانی لێپرسراوی بەشێک لەمەکتەبەکان وەک هەنگاوی یەکەمە بۆ کارکردنی پێکەوەی لەتەواوی مەکتەب و دەزگاکانی یەکێتی دا تابتوانی لەم یەکێتیە نوێ یەی ئێستادا گیانی یەک تیمی وکاری پێکەوەی بکەنە بناغەی ئەم قۆناغە تابەبەهێزی و پێگەوکاریگەریەکی زیاترەوە کاربکات و خزمەت بەیەکێتی بکات لەوێشەوە خزمەت بەکۆمەڵانی خەڵکی کوردستان بکات .\nهیواشیان خواست ئە م کاری یەک تیمی وکاری هاوبەش وپێکەوەییە شۆڕببێتەوە بۆ سەرجەم مەڵبەندو ناوەندی ڕێکخراوە دیموکراتیەکان و تەواوی ئۆرگانەکان تاببێتە مۆدێلێکی نوێ بۆکاری ڕێکخراوەیمان لەداهاتودا ، لەکۆبونەوەکەدا بڕیاردرا کە ئەم تیمە پێکەوە پرۆژەو بەرنامەی هاوبەش هەبێت بۆ شێوازی نوێی کارکردن، لەکۆبونەوەکەدا هەڤاڵان سەرنج وتێبینیەکانی خۆیان خستەروو.\n1/13/2022 1:11:54 PM


فەرموودەناسی - ویکیپیدیا، ئینسایکڵۆپیدیای ئازاد\n(ڕەوانەکراوە لە فەرموودەزانیەوە)\nفەرموودەناسی یان زانستی فەرموودە (بە عەرەبی: علم الحدیث، زانستی حەدیس) ئەو زانستەیە کە گرنگی بە فەرموودەکانی پێغەمبەری ئیسلام دەدات. فەرموودەکان بەپێی بەهێزی و لاوازی یان دروستی و هەڵبەستراو جیادەکاتەوە. بنەمای جیاکردنەوەی فەرموودەکان بەپێی یاسا، باری دەروونی، زیرەکی و ڕاستگۆیی ئەو کەسەیە کە فەرموودەیەک دەگێڕێتەوە.\n١ مێژوو و سەرەتای ڕێسا و یاساکان\n٢ کتێبە تایبەتەکانی زانستەکە\n٣ هۆنراوەکەی بەیقوونی\n٤ هۆنراوە کوردییەکە\n٥ لەزاراوەکانی فەرموودەزانی\n٦ جۆرەکانی فەرموودە\n٧ ڕێگاکانی وەرگرتنی فەرموودە\n٧.١ کتێبی تایبەت\nمێژوو و سەرەتای ڕێسا و یاساکان[دەستکاری]\nسەرەتاکەی دەگەڕێتەوە بۆ ئیمامی شافعی لەهەردوو کتێبی (الرسالة، والأم). پاش ئەویش ئیمامی موسلیم لە کتێبەکەیدا هەندێک یاسای باسکردووە. پاش ئەویش ئیمامی ئەبو داودی سەجستانی و دوای ئەویش ئیمامی ترمزی. چەندین زانای تر نووسراوی تایبەت بەم زانستە نووسیوەتەوە.\nکتێبە تایبەتەکانی زانستەکە[دەستکاری]\nیەکەم کتێب بەناوی (المحدث الفاصل بين الراوي و الواعي) لەنووسینی (القاضي أبو محمد الحسن بن عبدالرحمن بن خلاد الرامهرمزي) قازی موحەممەدە لحەسەنی عەندولڕەحمانی رامەهورموزییە، زۆرێک لەبابەتەکانی تێدایە بەڵام گشتگر نیە.\nئیمامی حاکمی نەیسابووری کتێبێکی دانا و تێیدا باسی پەنجا جۆر زاراوەی فەرموودەی کرد و ناوی (معرفة علوم الحديث) بوو.\nئەبو بەکر ئەحمەد عەلی ثابت کەناسراوە خەتیب بەغدادی کتێبێکی دانا بەناوی (الكفاية في علم الحديث) و دواتر کتێبێکی تری دانا لەسەر ئادابی ئەو کەسانەی کە فەرموودە دەگێڕنەوە بەناوی (الجامع لآداب الشيخ و السامع).\nکوردی کوردستان تەقیەدین ئەبو عەمرو سەڵاحەدین عەبدولڕەحمان عوسمان کوردی شارەزووری شافعی کتێبێکی نووسی بەناوی (علوم الحديث) و دواتر بە (مقدمة إبن صلاح) ناوی دەرکرد.\nچەندین زانای تر هەستاون بەکورتکردنەوەی کتێبەکەی ئیبن سەڵاحی شارەزووری و لەوانە حافزی عێراقی هەستاوە کردوویەتی بەهۆنراوە و شتی تریشی بۆ زیادکردووە و بە (ألفية العراقي) ناوی دەرکردووە.\nلەساڵانی سەدەی یانزدەیەمی کۆچیدا عومەر موحەممەد بەیقوونی هۆنراوەیەکی کورتی لەسەر زانستی فەرموودە دانا و بە (متن المنظومة البيقونية) دانا.\nمتن المنظمومة البيقونية\nأبدأُ بالحمدِ مُصَلِّياً على مُحمَّدٍ خَيِر نبيْ أُرسِلا\nوذِي مِنَ أقسَامِ الحديث عدَّة وكُلُّ واحدٍ أتى وحدَّه\nأوَّلُها  الصحيحُ) وهوَ ما اتَّصَلْ إسنادُهُ ولْم يُشَذّ أو يُعلّ\nيَرْويهِ عَدْلٌ ضَابِطٌ عَنْ مِثْلِهِ مُعْتَمَدٌ في ضَبْطِهِ ونَقْلِهِ\nوَ الَحسَنُ) الَمعْرُوفُ طُرْقاً وغَدَتْ رِجَالُهُ لا كالصّحيحِ اشْتَهَرَتْ\nوكُلُّ ما عَنْ رُتبةِ الُحسْنِ قَصْر فَهْوَ  الضعيفُ) وهوَ أقْسَاماً كُثُرْ\nوما أُضيفَ للنبي الَمرْفوعُ ما لتَابِعٍ هُوَ  المقْطوعُ\nوَ الُمسْنَدُ) الُمتَّصِلُ الإسنادِ مِنْ رَاويهِ حتَّى الُمصْطفى ولْم يَبِنْ\nومَا بِسَمْعِ كُلِّ رَاوٍ يَتَّصِلْ إسْنَادُهُ للمُصْطَفى فَـ الُمتَّصِلْ)\nمُسَلْسَلٌ) قُلْ مَا عَلَى وَصْفٍ أتَى مِثْلُ أمَا والله أنْبأنِي الفَتى\nعَزيزٌ) مَروِيُّ اثنَيِن أوْ ثَلاثهْ مَشْهورٌ) مَرْوِيُّ فَوْقَ ما ثَلاثَهْ\nمَعَنْعَنٌ) كَعَن سَعيدٍ عَنْ كَرَمْ وَمُبهَمٌ) مَا فيهِ رَاوٍ لْم يُسَمْ\nوكُلُّ مَا قَلَّت رِجَالُهُ عَلا وضِدُّهُ ذَاكَ الذِي قَدْ  نَزَلا\nوَمُرْسلٌ) مِنهُ الصَّحَابُّي سَقَطْ وقُلْ  غَريبٌ) ما رَوَى رَاوٍ فَقَطْ\nوكلُّ مَا لْم يَتَّصِلْ بِحَالِ إسْنَادُهُ  مُنْقَطِعُ) الأوْصَالِ\nالأوَّل الإسْقاطُ للشَّيخِ وأنْ يَنْقُلَ مَّمنْ فَوْقَهُ بعَنْ وأنْ\nوالثَّانِ لا يُسْقِطُهُ لكنْ يَصِفْ أوْصَافَهُ بما بهِ لا يَنْعَرِفْ\nومَا يَخالِفُ ثِقةٌ فيهِ الَملا ف‌َـالشَّاذُّ) و الَمقْلوبُ) قِسْمَانِ تَلا\nوَ الفَرَدُ) ما قَيَّدْتَهُ بثِقَةِ أوْ جْمعٍ أوْ قَصِر على روايةِ\nوَ الُمدْرَجاتُ) في الحديثِ ما أتَتْ مِنْ بَعْضِ ألفاظِ الرُّوَاةِ اتَّصَلَتْ\nومَا رَوى كلُّ قَرِينٍ عنْ أخهْ مُدَبَّجٌ) فَاعْرِفْهُ حَقًّا وانْتَخِهْ\nمُتَّفِقٌ لَفْظاً وخطاً  مُتَّفقْ) وضِدُّهُ فيما ذَكَرْنَا الُمفْتِرقْ)\nوالُمنْكَرُ) الفَردُ بهِ رَاوٍ غَدَا تَعْدِيلُهُ لا يْحمِلُ التَّفَرُّدَا\nوالكذِبُ الُمخْتَلَقُ المصنُوعُ علَى النَّبيِّ فذَلِكَ  الموْضُوعُ)\nوقَدْ أتَتْ كالَجوْهَرِ المكْنُونِ سَمَّيْتُهَا: مَنْظُومَةَ البَيْقُوني\nفَوْقَ الثَّلاثيَن بأرْبَعٍ أتَتْ أقْسامُهَا ثمَّ بخيٍر خُتِمَتْ\nالحديث بریتییە لەوتە و کردار و سیفەتی پێغەمبەر یان هاوەڵان یان شوێنکەوتووان.\nعلم الحديث رواية ئەو زانستەیە کەباس لە گێڕانەوە و چۆنیەتی خوێندنەوە و نووسینەوەی فەرموودە دەکات.\nعلم الحديث دراية بریتییە لەکۆمەڵێک زانیاری و ڕێسایەک کە بەهۆیانەوە سیفەتی دەقی فەرموودە و ڕشتەی گێڕانەوەکەی دەزانرێت.\nأمير المؤمنين في الحديث باڵاترین سیفەتە بۆ ئەو کەسانەی کە بە فەرموودەوە خەریکن، بەجۆرێک ئەوەندە بیرتیژە و قووڵ بووەتەوە لە زانستی فەرموودەدا.\nفەرموودەی موڕسەلی خەفی.\nڕێگاکانی وەرگرتنی فەرموودە[دەستکاری]\nالسامع من لفظ الشيخ : ئەوەیە کە مامۆستاکە فەرموودەکە دەخوێنێتەوە و قوتابیەکەش گوێی لێ دەگرێت، ئیتر بینوسێتەوە یان تەنها گوێ بگرێت.\nالقراءة على الشيخ (أو العرض) : ئەوەیە کە قوتابییەکە ئەو فەرموودانەی کە مامۆستاکەی گێڕاویەتیەوە، بیانخوێنێتەوە و مامۆستاکەش گوێی بۆ بگرێت و لێی ببیستێت.\nإعلام الراوي لطالب : وەکو ئەوەی کەمامۆستایەک بە قوتابییەکی خۆی ڕابگەیەنێت کە فڵانە فەرموودە یان فڵانە کتێبی لەمامۆستاکەی خۆیەوە بیستووە.\nالوصية بالكتب : وەکو ئەوەی کە مامۆستایەک لەکاتی سەرەمەرگیدا یان لەکاتی گەشت و سەفەرێکیدا وەسیەت بکات بۆ کەسێک کەیەکێک لەو کتێبانەی بدرێتێ کە ئەو گێڕاویەتیەوە.\nرسوم التحديث في علوم الحديث - ١٠٤ ~ ١١٦.\nالمقنع في علوم الحديث - ٢٩٢ ~ ٣٣٦.\n^ * کتێبی الباعث الحثيثی ئیبن کەسیر / ١٧-١٨\nفەرموودەی عەزیز · فەرموودەی مەشهوور · فەرموودەی موعەنعەن · فەرموودەی موبهەم · فەرموودەی عالی · فەرموودەی نازیل · فەرموودەی مەوقوف · فەرموودەی مورسەل\nوەرگیراو لە «https://ckb.wikipedia.org/w/index.php?title=فەرموودەناسی&oldid=765383»\nئەم پەڕەیە دواجار لە ١٩:٢٤ی ٢٠ی ئازاری ٢٠٢١ نوێ کراوەتەوە.


هەڵوێستمان بەرانبەر بە هێرشی تورکیە بۆ سەر عەفرین لە رۆژاوای کوردستان 21 / 1 / 2018\nلە چەند رۆژی ڕابردوودا ئەرتەشی تورکیە هێرشی کردە سەر عەفرین لە رۆژاوای کوردستان و بە هۆی تۆپباران و موشەکبارانی سپای ئەم وڵاتەوە کۆمەڵێک لە دانیشتوانی مەدەنیی ئەم ناوچەیە و ژمارەیەک شەڕڤان شەهید کراون. ئەم هەڵوێستەی دەوڵەتی تورکیە بەرانبەر بە خەڵکی رۆژاوای کوردستان بە بیانووی ئەوەیکە ئەو هێزەی کە لە رووی ئیداری و ئەمنییەتییەوە لە عەفرین دەسەڵاتدارە هێزێکی تێرۆریستییە، جیا لە ئیدیعایەکی بێ‌بنەما ناتوانێ شتێکی دیکە بێت.\nکوردەکانی رۆژاوای کوردستان، لە پێناو دەستەبەرکردنی ماف و ئازادییەکانیان و ڕاوەستان بەرانبەر بە دیاردەیەکی ترسناک و تێرۆریستی وەک داعش، بە هەزاران کەسیان گیانیان لە پێناو شەڕی تێرۆردا بەخت کرد و چەند کارەساتێکی وەک وێڕانکردنی کۆبانییان بەسەردا هات کە لە ئاکامی بەرەنگاری و مقاومەتی قارەمانانەی خۆیان دژ بە هێزەکانی داعش لە کۆبانی، ئەم شارەیان کرد بە سەمبوولی مقاومەت و نەکەوتن.\nلەم قۆناغەدا کە هێشتا مەترسیی تێرۆر و سەرهەڵدانەوەی گرووپەکانی هاوچەشنی داعش هەڕەشەن بۆ سەر ناوچەکە، هێرشی تورکیە بۆ سەر عەفرین و هێزەکانی رۆژاوای کوردستان کە رۆڵێکی سەرەکیان لە کۆتایی هێنان بە تێرۆر لە بەشێکی بەرچاو لە خاکی سووریە‌دا گێڕا، جیا لە هەڵوێستێکی نابەرپرسانە و جیا لە دژایەتییەکی روون لە گەڵ پێشکەوتنی پرسی کورد، ناکرێ ناوێکی دیکەی لە سەر دابندرێ.\nحیزبی دێموکراتی کوردستان وێڕای مەحکوومکردنی هێرشی ئەرتەشی تورکیە بۆ سەر عەفرین و دەربڕینی هاوخەمی لە گەڵ گەلی کورد لە رۆژاوای کوردستان، هاوکات داوا لە کۆڕ و کۆمەڵە نێونەتەوەییەکان و وڵاتانی بەشدار لە هاوپەیمانیی دژ بە تێرۆر دەکات کە بە گوشار خستنە سەر ئەم وڵاتە، پێش بەم دەستدرێژیانە و روودانی کارەساتی ئینسانیی دیکە بگرن.


ته‌مموز 2021 – چاونیوز\n31ی ته‌مموزی , 2021\tهەواڵ 0\nچاونیوز: سەلام کوردە دوای دەسبەسەر کردنی لەلایەن هێزەکانی ئیدارەی ئیتلاعاتی ورمێ بۆ گرتنگەیەکی ئیتلاعات لە شاری “یەزد” گوازرایەوە. بەپێی هەواڵی چاونیوز(ناوەندی مافی مرۆڤ بۆ ڕۆژهەڵاتی کوردستان)، ڕۆژی سێ شەممە ٥ی گەلاوێژی ١٤٠٠، هێزەکانی ئیدارەی ئیتلاعاتی ورمێ هاونیشتمانییەکی خەڵکی شاری شنۆ بەناوی “سەلام کوردە”ـیان دەسبەسەر کرد. سەرچاوەیەکەکی ئاگادار لەمبارەیەوە بە چاونیوزی …


هەولێرییەک: مافیاکانی پارتی بە رۆژ و پیاوکوژەکانی پاراستن بە شەو\nپێش ماوەیەک لە کوردستانپۆست بە ناوینیشانی (حكومەتەکەی مەسرور لە دواى 12 شەو، هەولێر رادەستی مافیاکان دەکات)، تێیدا هاتبوو، کەوا شەوان دوای کاتژمێر 12 شەو حکومەت بەکردار بوونی نامینێ و کۆمەڵێک گروپی مافیا (بەرپرسی سەربازی و ئەمنی ناسراوی پارتی) حوکمی شار دەگرنەدەست. لێرەدا منیش دەمەوێتکەوا دیاردە و حاڵەتێکی تریش بخەمە سەر ئەو باسە و ئەمیارەوە بۆ خوێنەرە بەڕێزەکانی کوردستانپۆست باس بکەم، دیسان وەکو هەواڵێکی تریش بڵاوکرایەوە کەوا:* لە هەولێر ئیستا شەوانە ڕیگری لە دەکرێت و پارە لە خەڵک...\nهەولێرییەک: حاجی چۆلی به پاڵپشی سوپای پاسدارانی ئێرانی له هه‌ولی قۆڵبڕین و بردنه‌ده‌رەوه‌ى سه‌دان ملیۆن دۆلاره له هه‌ولێر\nبە هۆی شارەزایی زۆریان لە کلاوت و خواردنی پارەی زۆری هاوڵاتیان بە پاڵپشتی گروپێكی مافیای ئێرانی و لەرێگای دروست کردنی تۆرێکی مافیای نێودوڵەتی لەساڵی ٢٠١٣ له رێگه‌ى چه‌ند نوسینگەیه‌كی ته‌حویل کردنی پارە بۆ دوبەی وئوردن و ئێران زیاتر لە 800 ملیۆن دۆلاریان لە خەڵکی شاری هەولێرو دهۆک وسلێمانی دزی قۆڵی...\nهەولێرییەک: (حاجی چۆلی) و بانده مافیاییه‌كه‌ى هه‌ولێر و قۆل بڕین به‌ناوى پرۆژەی وەبەرهێنان\nحاجی چۆلی لە رێگای پارێزەر (عیماد و جیهاد ) ناوێک دەستیان بەسەر بەرێوەبەرڵیەتی وەبەرهێنانی هەولێر داگرتووە و هەموو فەرمانبەرەکانی ئەو فەمانگەیەیان بە پارە کریوەتەوە، کەهەموو کارەکانیان بەنایاسایی لەدەرەوەی وەبەرهێنان ئەنجامدەدەن و شوێنی ئەنجامانی ئەو گەندەلی و رێکەوننانەیان لە شنگل بانەیە لە شەوی...\nهەولێرییەک: گەندەڵی بێدەنگ و سیستماتیک بەردەوامە\nئیدریس نێچیر بارزانی ، گرێبەستێکی زۆرەملێ و بە گەندەڵی یاسایی لە گەڵ حوکومەتی هەرێم واژو کردوە ، بە هاوکاری هاورێکانی .لە پێناو ئەوەی کێشەی یاسیی بۆ دروست نەبێت ، لە رێگەی هاوڕێکانی لە چەندین سێکتەرەوە پڕژاوەتە سەر قوتی بودجەی هەرێم !کچێک بەناوی ، یوری پارڤیك ، کە یه‌كێكه له هاوڕێ نزیكه‌كانی (ئیدریس...\nهەولێرییەک: دەم ڕاستەکانی کورد\nکاک ... ، ... و تورکمانێکی ھەولێری و شارەزا بوو لە بەشی مەوادی ... زوو لەگەڵ عەبدولقادر بازرگان لە زانکۆی بەغدا بوون ئەو لە کۆلێژی ... عەبدولقادریش لە کۆلێژی کشتوکاڵی زانکۆی بەغدا بوو . لەو فەراغە سیاسیەی بێ ئاگایی سەرکردەی پارتە کوردیەکان و دەست تێخستنی تورکیا لە کارو باری کوردستان کۆمەڵێک...\nهەولێرییەک: حزبایەتى لە نێوان دوو سەنگەر\nدورخستنەوەى بنەماڵەى بارزانى لە پارتى دیموکراتى کوردستان گەورەترین دەسکەوتە بۆ کورد و پارتى یەکێک لە خەسلەتەکانى حزبایەتى هەولدانە بۆ سیاسەتێکى راست ڕەوى واقع بینانە بۆ خزمەتى هاولاتیان و لە هەموو چین و توێژەکانى .دیارە سەرکەواتنى حزبایەتیش بەندە بەو خزمەتگوزاریانەى پێشکەشى دەکات کە گرنگترینیان...\nهەولێرییەک: لە عەبدوڵڵا خەیلانی دەپرسم، کە ئایا ئەو ڕۆژانەت لەیاد ماوە؟\nوەکو سەرەتا بۆ ئەوەی بە بیری بهێنمەو، با تەماشایەکی ئەو ڤیدیۆیە بکات، هەرچەندە ڤیدیۆکە کۆنە و روون نییە، بەڵام ئەگەر کەس نەیناسێتەوە، ئەو چاک خۆی تێدا دەناسێتەوە.ئەو ڤیدۆیە یادگارێکی ساڵی ھەشتاکانە، ساتی گوللەباران کردنی گەنجە بێتاوانەکانی ھەولێرە، کە بەتۆمەتی لێدانی پارێزگاری ئەوکات، ئەمیش لەگەڵیاندا...\nهەولێرییەک: بۆ دزیی و فزیی پشتیوان سادقیش پێشنیاری پێکەناویی و سەیری هەیە\nوەزیرى په‌روه‌رده پشتیوان سادق، پێشنیارى کردوه بۆ کڕینى پێداویستى خوێندنگه پاره له خوێندکاران وه‌ربگیرێت، پێش ماوەیەکیش هەر ئەم کابرا کۆمیدییەی پارتی پێشنیاری کردبوو کە بۆسالى 2018 موچەى مامۆستایان لە دواى دەوام واتە هاوینان رابگیریت.--------------------------پشتیوان سادق وەزیرى په‌روه‌رده لە کۆبونەوەى...\nهەولێرییەک: لە هەولێر پارتی خەریکی چییە؟!\nدواى ئەو خوبیشاندانەى خەلکى بەشەرەفى سلیمانى دز بەسەرانى دزو کەندەل و مافیاى کوردایەتى. هەردوو جوتە حیزب بارتى و یەکیەتى ترسیکى زوریان لینیشتوە بەتایبەتى ئەمجارەیان کە خەلکى برسیەتى زورى بو هیناون هەر کەسیک دەم دەکاتەوە هەست دەکەى کە تورەییەکى زور لە دل و دەرونى خەلکى بەنکى خواردوتەوە بەتایبەتى لە شارى...\nهەولێرییەک: تورکمانەکان کین\nئەکەر سەیرى نەخشەى دەولەتى عوسمانى بکه ین که ناوجه یه کى به رفراوانى کوردستانى که وره ى تیدایه جکه له روزهه لاتى کوردستان وه له هەمان کاتدا هیایکى دریزى خوار لە روزئاواى شارى حەلەب لەسەر سنورى کوردستانى باکور تا دەکاتە ناوجەکانى نزیک لە خانەقین و مەندەلى و بەدرەو جەسان لە کوردستانى باشور کە...\nهەولێرییەک: (هومان رایتس وۆچ) ريكخراويك لة دوورووىی\n(هومان رایتس وۆچ) ئەو ڕێکخراوە جیهانیەیە کە لەپاش جەنگی جیهانی دووەم دامەزرا بۆ پارێزگاری کردن لە مافەکانی مرۆڤ....لەکوردستان لێژنەی مافەکانی مرۆڤ هەیە کەسەرۆکەکەی(ضياء بطرس) کەسێکی مسیحیە...کاری ئەو ڕێکخراوە پاراستنی مافی هەموو نەتەوە و ئاین و رەگەزە بەبێ جیاوازی وە پارێزگاری کردن لەنەتەوەو ئاینە...\nهەولێرییەک: مۆدێلێکی نوێی خۆفرۆشتن و بێموڕاڵی ئازاد جوندیانی\n١٣ی ئاپریل ئاموزیه‌كی ئازاد جوندیانی مردبوو به‌لام ئه‌وه‌ی جیگای سه‌رنج بوو له‌هه‌موو جیهان لافیته‌ی پرسه ره‌شه به‌لام له‌لای كوره‌كانی عه‌بدولوه‌هاب جوندیانی به‌لافیته‌ی زه‌رد پرسه‌كه و دیواره‌كانی ته‌نرابوو ، وه‌ده‌مه‌وێ ئه‌وه‌تان پێ بلیم ماوه‌یه‌كه كوره‌كه‌ی ئازاد جوندیانی كراوه‌ته...\nهەولێرییەک: پیاوکوژ و کوڕەخوارزای عه‌لی حسینی به‌رپرسی پەیوەندەییەکانی پارتی گەڕایەوە بۆ هەولێر\nجەمال جەبار خوارزای عه‌لی حسینی به‌رپرسی پەیوەندەییەکانی پارتی، ئەو تاوانبارەی کە لە رۆژی 2016/5/2 کوڕێکی گەنجی خوێنکاری یەکەمی زانکۆی، بە ناوی بارزان رەشید لە هەولێر تیرۆرکرد و دوایی بە سەیارەکەی بەسەر لاشەکەیدا رۆیشت، پاش فشارێکی زۆر عەلی حسێن دەربازی کرد و ناردی بۆ دەرەوەی وڵات. ئەم...\nهەولێرییەک: پارتیی وەک کەڵەگا و حیزبەکانی دیکەش ترسنۆک و موونەرم\nلەدوای 31ی ئابی 1996 پارتی بەبەرنامە دژی هەموو لایەنە کوردییەکان و خەڵکی کوردستان کار دەکات، ئەو بەرنامەیەش لە تورکیاوە سپۆنسەر کراوە و لە ژیر جاودیری میتی تورکدا سەرپەرشتی کراوە و دەکرێت.یەکێک لە بەرنامەکان کە دەبێت بگەڕێینەوە بۆ سەرەتا، کەوا بەشکاندنی شکۆی یەکێتی دەستی پێکرد بەگرتنی زیاتر لە7 هەزار...\nهەولێرییەک: کوردستان لەلیوارى کارەساتى کەورەدایە\nئەکەر سەیرى بارو کوزەرانى خەلکى کوردستان بکەین ئەوە بومان دەردەکەویت کە کوردستان لە لیوارى کارەساتیکى کەورە دایە وە خەلک روز بەروز قینەو رقى بەرامبەر ئەم تاقمە دزو کەندەلە زیاتر دەبیت وە کوردستان توشى دەیەها کیشەو قەیران بووەتەوە کە واى لە وەجەى نوى کردوە هەستدەکات کە خاوەنى هیج شتیک نیە ئەمە بە ئاشکرا...


میر حازم تەحیسن بەگ\nمیر حازم تەحیسن بەگ له‌دایكبووی 1963یه له باشووری كوردستان.\nبكالوریوسی هه‌یه له كشت‌و كاڵ له زانكۆی به‌غدا.\nمیر حازم تەحیسن بەگ، میری ئێزدییانی جیهانه.\nدوای ئه‌وه‌ی میر تەحسین بەگ میری پێشووی ئێزیدیانی جیهان رۆژی 28-1-2019 لە یەکێک لە نەخۆشخانەکانی شاری هانۆڤەری ئەڵمانیا لە تەمەنی 86 ساڵیدا کۆچی دواییکرد، میر حازم تەحیسن بەگ له رێكه‌وتی 27ی7ی2019 لە ڕێوڕەسمێکی فەرمیدا لەناو پەرستگەی لالەش لە قەزای شێخان، سوێندی ئایینیی تایبەت بە کوردانی ئێزدیی بەجێ هێنا‌و بوو به میری ئێزدییانی جیهان.\nمیری کوردانی ئێزدی:\nبەرپرسی سەرەکی پەرستگەی لالشە کە پیرۆزترین شوێنە لای کوردانی ئێزدییە.\nبەرپرسی سەرەکی رێوڕەسمی تاووسە، کە گرنگترین رێوڕەسمی کوردانی ئێزدییە.\nبەرپرسە لە ئەنجامدان و رێکخستنی مەراسیمە ئایینییەکان.\nبەرپرسە لە سەرجەم ئەو کار و خێرانەی کە خەڵک ساڵانە پێشکەشیان دەکات.\nبەرپرسی سەرۆک هۆزەکانی کوردانی ئێزدی و دەستنیشانکردنیان.\nنوێنەرایەتیکردنی کوردانی ئێزدی لە ناوەوە و دەرەوە.\nبەرپرس لە چارەسەرکردنی کێشەی نێوان هۆزەکانی کوردانی ئێزدی و کێشەکانی نێوان ئەو هۆزانە لەگەڵ هۆزەکانی دیکەی ناوچەکەیان.\nنزیکەی 10 سەدەیە، ژیان و گوزەرانی کوردانی ئێزدی لەلایەن میرەکەیانەوە رێکدەخرێت. بەگوێرەی بیروباوەڕی ئێزدییەکان، لەکاتی کۆچی دوایی میرەکەیاندا یەکێک یان زیاتر لە ئەندامانی نێو خانەوادەی میر کە بە ماڵی ئیمارەت ناسراوە، خۆی بەربژێر دەکات بۆ وەرگرتنی پێگەی میری کوردانی ئێزدی و لەلایەن سەرۆک هۆزەکان، ریش سپییەکان، کەسە دیارەکانیان، پەسنددەکرێت و ئەو پێگەیە وەردەگرێت.


ناس كورد خاڵه سه‌ره‌كییه‌كانى پڕۆژه‌كه‌ى مه‌لا به‌ختیار بڵاوده‌كاته‌وه [تایبەت]\n"ماڵى تاڵەبانى پشتیوان و باڵى کۆسرەت رەسوڵیش دژین"\n21:16 شه‌ممه 13 ته‌موز 2019\nلەناوەڕۆکى پڕۆژەکەى مەلا بەختیار، لێپرسراوى دەستەى کارگێڕى مەکتەبى سیاسى یەکێتیدا، کە تایبەتە بەگرێدانى کۆنگرەى چوارەمى حزبەکەى، گۆڕانکارى بەسەر سەرجەم دەزگاکانى یەکێتیدا دێت و پۆستەکانى سکرتێرى گشتى و ئەندامانى مەکتەبى سیاسى بەشێوەى ئێستا نامێننەوە، بەگوێرەى زانیارییەکانیش ماڵى تاڵەبانى پڕۆژەکەیان پێباشە و باڵى کۆسرەت ڕەسوڵ، جێگرى سکرتێرى گشتى یەکێتیش دژى دەبن.\nئه‌مڕۆ (شه‌ممه، 19ى ته‌موزى 2019) له‌میانى پێشوازیكردنیدا له‌ژماره‌یه‌ك له‌كادیرانى حزبه‌كه‌ى، مه‌لا به‌ختیار، لێپرسراوی دەستەی کارگێڕی مه‌كته‌بى سیاسى یه‌كێتى ئاشكراى كرد، بۆ مه‌به‌ستى گرێدانى كۆنگره‌یه‌كى نوێى یه‌كێتى پڕۆژه‌یه‌كى ئاماده كردووه و ده‌یه‌وێت كۆنگره‌ى داهاتووى یه‌كێتى (كۆنگره‌ى گۆڕانكارییه‌كان بێت).\nمەلا بەختیار كه‌به‌هۆى ناكۆكى باڵه‌كانى نێو حزبه‌كه‌یەوە به‌تایبه‌تى دواى دانانى به‌رهه‌م ساڵ‌ح به‌سه‌رۆك كۆمار، بایكۆتى كۆبوونه‌وه‌كانى مه‌كته‌بى سیاسى حزبه‌كه‌ى كردوه و له‌دواى سوێندخواردنى كابینه‌ى نوێشه‌وه به‌توندى قسه له‌سه‌ر ئاینده‌ى حزبه‌كه‌یى و پرسى گۆڕانكارى و ئه‌نجامدانى كۆنگره ده‌كات، ئه‌مه سه‌رە‌ڕاى چه‌ند ڕۆژێك پێش ئێستا ناڕاسته‌وخۆ ئه‌وه‌ى دركاند، ئێستا باڵی ناوه‌ندى كۆن هه‌یمه‌نه‌یان به‌سه‌ر بڕیارى حزبه‌كه‌یاندا گرتووە و ئەوان بڕیارە سەرەکى و چارەنوسسازەکانى حزبەکەیان دەدەن.\nبه‌پێى زانیارییه‌كانى ناس كورد كه له‌سه‌رچاوه‌یه‌كى ئاگاداره‌وه ده‌ستى كه‌وتووه، مه‌لابه‌ختیار ده‌یه‌وێت كۆنگره‌ى یه‌كێتى له‌وه زیاتر دوانه‌كه‌وێت، بۆ ئه‌و مه‌به‌سته‌ش پڕۆژه‌یه‌كى چڕوپڕى ئاماده كردووه بۆ ئه‌نجامدانى گۆڕانكارى له‌سه‌رجه‌م ناوه‌ند و ده‌زگاكانى یه‌كێتى له‌خواره‌وه تا سه‌ره‌وه دەگرێتەوە، به‌پێى ناوه‌ڕۆكى پڕۆژه‌كه‌ش گۆڕانكارى به‌سه‌ر سه‌رجه‌م ئۆرگانه سه‌ره‌كیه‌كانى حزبه‌كه‌دا دێت له‌ڕووى هەیکەلى ڕێكخراوه‌ییه‌وه.\nهه‌ر بەگوێرەى ئه‌و زانیارییانه‌ى ناس كورد له‌باره‌ى پڕۆژه‌كه‌ى مه‌لا به‌ختیاره‌وه ده‌ستیكه‌وتووه، گۆڕانكارى له‌شكڵ و شێوازى ئه‌نجومه‌نى ناوه‌ند و ئه‌نجومه‌نى سه‌ركردایه‌تى و مەکتەبى سیاسى كه سێ ده‌زگاى سه‌ره‌كى یه‌كێتین ده‌كرێت، ته‌نانه‌ت ناوه‌كانیشیان به‌ته‌واوه‌تى ده‌گۆڕێت، مه‌به‌ستى مه‌لا به‌ختیار له‌م پڕۆژه‌یه بۆ ئه‌وه‌یه حزبه‌كه‌ى جیابكاته‌وه له‌ڕێكخستنه ته‌قلیدییه‌كانى سه‌رده‌مى سۆڤێت له‌ڕووى ڕێكخستنه‌وه، به‌ڵام پێناچێ وه‌كو فه‌لسه‌فه و ستراتیژه سه‌ره‌كیه‌كان كه پێناسه‌ى حزبى سۆشیال دیموكراتى هه‌ڵگرتووه گۆڕانكارى به‌سه‌ردا بێت.\nله‌باره‌ى چۆنیه‌تى داڕشتنه‌وه‌ى هه‌یكه‌ل و ده‌سه‌ڵاته‌كانى مه‌كته‌بى سیاسیه‌وه كه به‌رزترین ده‌سه‌ڵاتى جێبه‌جێىكردنى یه‌كێتیه، به‌پێى ئه‌و زانیاریانه‌ى ناس كورد ده‌ستى كه‌وتووه، مه‌كته‌بى سیاسى ناوه‌كه‌ى ده‌گۆڕێت، ئه‌ندامه‌كانیشى به‌پێى پسپۆڕى دیارى ده‌كرێن، كاروبارى ئه‌و مه‌كته‌به‌ش به‌ناونیشانى جیاكردنه‌وه‌ى كه‌یسه‌كان كاره‌كانیان دابه‌شده‌كرێت و هه‌ر كه‌سێك كه‌یسێك به‌ڕێوه ده‌بات له‌بواره‌كه‌یدا پسپۆڕ بێت ئه‌مه‌ش وا ده‌كات ده‌سه‌ڵات و ئەرکەکانى ئه‌ندامانى مه‌كته‌بى سیاسى تێكه‌ڵ به‌یه‌ك نه‌كرێن و جیابكرێنه‌وه.\nله‌سه‌ر ئایندەى پۆستى سكرتێرى گشتى یه‌كێتى و چۆنیه‌تى داڕشتنه‌وه‌ى، له‌پڕۆژه‌كه‌ى مه‌لا به‌ختیاردا پۆستى سكرتێرى گشتى به‌و ناوه‌وه نامێنێت و ناشكرێته هاوسه‌رۆكایه‌تى، به‌شێوازێك دیاریكراوه هه‌موو ده‌سه‌ڵاته‌كان له‌لاى كه‌سیى یه‌كه‌مى ئه‌و حزبه نه‌بێت.\nناس كورد ئه‌وه‌شى زانیوه، ده‌زگایه‌كى تر زیاد ده‌كرێت تایبه‌ت به‌یه‌كلاكردنه‌وه‌ى بڕیار له‌ناو یه‌كێتیدا به‌شێوه‌یه‌كى ده‌سته‌جه‌معى و ئه‌و ده‌زگایه‌ش نوێنه‌رایه‌تى سه‌رجه‌م ده‌زگاكانى ترى یه‌كێتی تێدا ده‌بێت.\nبه‌پێى به‌دواداچوونه‌كانى ناس كورد، پڕۆژه‌كه‌ى مه‌لا به‌ختیار بۆ ئایندە‌ى حزبه‌كه‌ى و گرێدانى كۆنگره، هه‌رچه‌نده له پڕۆژه‌كه‌ى ئه‌نجومه‌نى ناوه‌نده‌وه نزیكه، به‌ڵام جیاوازیشه له‌گه‌ڵیدا، به‌پێى پڕۆژه‌كه‌ى ئه‌نجومه‌نى ناوه‌ند، پۆستى سكرتێرى گشتى ده‌كرێته هاوسه‌رۆكایه‌تى له‌گه‌ڵ كۆمه‌ڵێك جیاوازى تر له‌باره‌ى ورده‌كارى كاروباره‌كانى ڕێكخستن و سه‌رچاوه‌كانى بڕیاره‌وه.\nهه‌ر به‌پێى زانیارییه‌كانى ناس كورد، ماڵى مام جه‌لال له‌گه‌ڵ پڕۆژه‌كه‌ى مه‌لا به‌خیتاردان و پێده‌چێ پشتیوانیشى بكه‌ن، چونكه چاره‌نوسى ماڵى تاڵه‌بانى له‌پڕۆژه‌كه‌ى مه‌لا به‌ختیاردا فه‌راهه‌م كراوه و له وته‌كه‌شیدا كه وتویه‌تى پشت ناكاته حزبه‌كه‌ى مام و به‌جێیناهێڵێت،جگە لەوەى ئاماژەیە بۆ بەرهەم ساڵح و چەند بەرپرسێکى تر، ئاماژه‌یه‌كه بۆ ئه‌وه‌ى چاره‌نوسى ئه‌ندامانى خێزانه‌كه‌ى تاڵه‌بانیش له‌و پرۆژه‌یه‌دا به‌تۆكمەیى هێڵرابێته‌وه، ئه‌مه سه‌ڕە‌ڕاى ئه‌وه‌ى مه‌لا به‌خیتار پشتیوانیه‌كى به‌هێزى پێویسته بۆ سەرخستنى پڕۆژه‌یه‌كى چاره‌نوسسازى له‌و شێوه‌یه.\nزانیارییه‌كانى ناس كورد ئاماژه بۆ ئه‌وه‌ش ده‌كه‌ن، پێناچێ باڵى كۆسره‌ت ڕە‌سوڵ به‌پڕۆژه‌كه‌ى ڕازیببن، چەند رۆژێک پێش ئێستا ئەو دژیەکیە دەرکەوت، مەلا بەختیار دژى شێوازى یەکلاکردنەوەى پۆستەکانى یەکێتى بوو، کۆسرەت رەسوڵیش بەخواستى هەمووان ناوى برد، لەهەمان کاتیشدا له‌یه‌كلاكردنه‌وه‌ى پۆسته وه‌زارییه‌كانى پشكى یه‌كێتیدا، به‌رهه‌م ساڵح و كۆسره‌ت ڕە‌سوڵ یه‌كیان گرت و پۆسته‌كانیان له‌قازانجى لایەنگرانیان یه‌كلاكرده‌وه و ئێستا ئه‌وان به‌هێزترینى تیمى یه‌كێتین له‌حكومه‌ت و ماڵى تاڵه‌بانى بێكه‌س له‌و نێوه‌نده‌دا مانه‌ونەتەوە و چاوەڕوانى بەهێزبوونەوەن لەنێو حزبەوه، ئه‌و مه‌ترسیه‌ش كه هاته سه‌ر ڕێگه‌ى ماڵى تاڵه‌بانى له‌ڕێگه‌ى شانازى خوشكى هێرۆ ئیبراهیم ئەحمەدەوە به‌ڕوونى ئاماژه‌ى پێكرا، كاتێك ڕایگه‌یاند “ئه‌وه یه‌كێتى بوو یاخود ئه‌نجومه‌نى ناوه‌ندى ڕابردوو و هاودیدانى پێشوو بوو ئه‌و بڕیاره‌یدا..؟”\nئه‌مه سه‌رە‌ڕاى ئه‌وه‌ى هه‌ر له‌گه‌ڵ ئاماژەكردن بۆ سه‌ره‌تایه‌ك له باره‌ى پڕۆژه‌كه‌یه‌وه، هه‌ڕە‌شه‌یه‌كى جدیشى تێدا ده‌بینرێت و ته‌حه‌دایه‌كیشى پێوه دیاره، به‌تایبه‌تى كاتێك كه ده‌ڵێت :”وەکو مەلا بەختیار، لەو کەسانە نیم و ئاکاری سیاسی من نییە لە رۆژە سەختەکاندا حزبەکەم بەجێبھێڵم و پشت بکەمە مام جەلال.”\nپرسى ته‌وافوق كه‌پێشتر پۆسته باڵا و هه‌ستیاره‌كانى ئه‌و حزبه به‌تایبه‌تى جێگرانى سكرتێرى یه‌كێتى و ئه‌ندامانى مه‌كته‌بى سیاسى پێى یه‌كلاكراوه‌ته‌وه، ئێستا مه‌لا به‌خیتار له‌دژى ده‌وه‌ستێت و ده‌یه‌وێت له‌ڕێگه‌ى ئه‌و پرۆژه‌یه‌وه کۆتایى به‌ته‌وافوقى ناو حزبه‌كه‌ى بهێنێت.\nڕووداوه‌كانى داهاتوو ئه‌وه زیاتر ڕوونده‌كه‌نه‌وه، یه‌كێتى ده‌توانێت كۆنگره ببه‌ستێت تا وه‌كو ئه‌و پڕۆژه‌یه بخرێته به‌رده‌مى، یاخود هه‌ر پڕۆژه‌كه‌ى مه‌لا به‌ختیار پێش له‌دایكبوونى له‌لایه‌ن باڵه ناكۆكه‌كانى حزبه‌كه‌یه‌وه، ده‌مرێنرێت.


بەکارهێنانی ناوی دەوڵەت بۆ خزمەتی حزب، پێچەوانەی خواستی وەدیهێنانی حوکمێکی ڕەشیدە\nدوا بەدوای بڵاوبوونەوەی نامەیەک لە لایەن بەڕێز وەزیری ناوخۆ بۆ تەفویزکردنی دەزگای خێرخوازی بارزانی بۆ وەرگرتنی هاوکاری مرۆیی ئاوارەکان لە یو ئێن ئێچ سی ئاڕ (UNHCR)، بەدواداچوونمان کرد بۆ دڵنیا بوون لە دروستی ناوەڕۆکی نامەکە.\nگەیشتین بەو دەرەنجامەی کە بەڵێ ئەو نامەیە لە ئەنجامی ڕێککەوتنێکەوە ئاڕاستەی بارەگای نەتەوە یەکگرتووەکان کراوە، و داواکراوە کە ئۆفیسەکانییان لە هەرێمی کوردستان لە ڕێگەی دەزگای خێرخوازی بارزانی-یەوە هاوکاری ئاوارەکان بگەیەنن بە هەرێمی کوردستان. وێڕای دەسخۆشیمان بۆ هەموو کار و چالاکییەکانی هەر ڕێکخراو و گروپێک کە بە هەر جۆرێک خزمەت دەکات، و دەبێتە مایەی سود گەیاندن بە هاووڵاتییان، لێ نابێت حکومەتی هەرێمی کوردستان بخرێتە خزمەت هیچ ڕێکخراو و گروپێکەوە، لە کاتێکدا کە حکومەت بانگەشەی ئیسڵاح و ویستی پێکەوەیی دەکات.\nهەر هەنگاوێکی هاوشێوە دەبێتە بنەمایەک بۆ ویستی پاوانخوازی و تێکشکاندنی هەوڵە پێکەوەییەکان لە پێناو تێپەڕاندنی دۆخی سەخت و دژواری ئێستای هەرێمی کوردستان.\nبۆیە پێمان وایە ئەم کارەی وەزیری ناوخۆ دوو ڕەهەندییە. یەکەم: ئەمە پێشێلکردنی یاسای ژمارە ١٥ی ساڵی ١٩٩٣-ی پەرلەمانی کوردستانە، کە تیایدا ئاماژە بە دروستکردنی ڕێکخراوێکی حکومی بە ناوی هەیڤی سووری کوردستانی دەکات بۆ هەر جۆرە بەرپرسیارێتییەکی هاوشێوە؛ دروستکردنی ڕێکخراوەکەش کارێکی ئاسانە و حکومەت دەیتوانی زۆر پێش ئێستا بەم ئەرکە هەڵبستێت.\nدووەم: ئەم هەنگاوە تۆخکردنەوەی هێڵەکانی بیری حزبۆکراتییەتە، و هەنگاوێکی نەرێنییە لە بە حزبیکردنی دامودەزگاکانی دەوڵەتداری لە لایەک و بێ ئەرزشکردنی سەرجەم ڕێکخراوە حکومی و ناحکومییەکان لە هەرێمی کوردستان لە لایەکی دیکەوە. لە کاتێکدا دۆخی ئێستای کوردستان و ناوچەکە بە جۆرێک لێمان دەخوازێت، کە پێکەوە کاربکەین بۆ بە موئەسەسەکردنی جومگە و کایەکانی حوکمڕانی لە هەرێمی کوردستان، نابێت هیچ جۆرە هەوڵێکی تاک ویستی لەم شێوەیەی ڕێگەی پێبدرێت.\nئەمە لە کاتێکدایە پێشتر زانیاریمان هەبووە لەسەر بەکارهێنانی حکومەتی هەرێم بۆ بەهێزکردنی ئەم ڕێکخراوە و وەرگرتنی زۆربەی هاوکارییەکان لە کاتی جەنگ و لێقەومانە مرۆییەکان؛ ڕەنگە ئەمەش هۆکارێک بووبێت بۆ دانەمەزراندنی کۆمەڵەی هەیڤی سووری کوردستانی، کە لە ئەگەری هەبوونی ئەم ڕێکخراوە کەس مافی نەبوو تانەبدات لە کار و چالاکییەکانی و بڕیار و سەرچاوەی فەندەکانی. هاوکات، ڕێکخراوە حزبییەکان دەبێت داهاتی حزب ببێتە سەرچاوەی کار و چالاکییەکانییان، نەک سەرچاوە فەرمییەکانی هاوکاری نەتەوە یەکگرتووەکان بکرێتە هۆکاری بەهێزکردنییان.\nداواکارین بە زووترین حکومەتی هەرێم و وەزارەتی ناوخۆ ڕوونکردنەوەی لۆژیکی لەو بارەیەوە بدەن، ئەگەرنا ناچارین هەموو ڕێکخراوە تایبەتمەندەکان و ڕێکخراوە خێرخوازییە بەخشەرەکان لە ڕێگەی قونسڵخانەکان، نوێنەرایەتییەکان و بارەگای ڕێکخراوەکانی نەتەوەیەکگرتووەکان بە فەرمی لەو بارەیەوە ئاگادار بکەینەوە و بۆ ڕاستکردنەوەی ئەم هەوڵە تاکڕەوییە و هاوشێوەکانی لە ئێستا و داهاتووشدا.\n2 قه‌یرانێكی مه‌تریسدار به‌ڕێوه‌یه!\nوەزارەتی ناوخۆ: هێرشەكەی سەر فڕۆكەخانەی هەولێر بە درۆن ئەنجام دراوە\nئاوات محه‌مه‌د: سلێمانی روبه‌ڕوی شه‌پۆلێكی نوێی كۆرۆنا بوه‌ته‌وه\nلەماوەی 24 كاتژمێری ڕابردوودا لە هەرێم 17 كەس بە كۆرۆنا گیانیان لەدەستداوە\nبڕیاری دابەشکردنی دو بەشەخۆراک لە رەمەزاندا هەرێمی كوردستانیش دەگرێتەوە